
jVommissionen for Danmarks geologiske Undersøgelse, 
som for Tiden bestaar af Oberst L. le Maire, Dr. phil. V. Pingel 
og Fabrikinspektør Dr. phil. H. Toj^søe, agter, efter at Reglerne 
for Kortbladenes Indretning samt Farvernes og Signaturernes 
Anvendelse definitivt erc fastsatte, at samle Undersøgelsens 
Publikationer i følgende Rækker: 

I. Kort med tilhørende Beskrivelser (hertil hører af allerede 
udgivne Arbeider D. G. U. Nr. 3 med Kortbladene 
Hillerød og Helsingør samt D. G. U. Nr. 4 med Kort- 
bladei Hindsholm, hvis Udgivelse er nær forestaaende). 
II. Afhandlinger over saadanne Æmner vedrørende Dan- 
marks Geologi, som ikke tilstrækkelig udtømmende 
have kunnet behandles under Kortbladsbeskrivelserne. 
Afhandlingerne ere dels af overvejende videnskabeligt 
Indhold (hertil hører D. G. U. Nr. 1, 2, O, 7), dels be- 
handle de praktiske under Geologien henhørende Spørgs- 
maal (D. G. U. Nr. 5). 
in. Vejledninger for det store Publikum angaaende Under- 
søgelsens Forudsæ'tninger , Formaal og Fremgang samt 
angaaende Kortbladenes Indretning og Benyttelse. Man 
ønsker nemlig at skaffe disse en saa vid Udbredelse 
som muligt og vil derfor stræbe efter at give Vejled- 
ningerne en virkelig populær Form. 
Denne Række aabnes med nærværende Hefte. 

Ved den aarlige Finanslovs anden Behandling i Marts 
Maaned 1887 i Folketinget spurgte et af Medlemnrierne den 
daværende Indenrigsminister Ingerslev, om det ikke snart var 
paa Tiden, at Danmark i Lighed med de andre civiliserede 
Stater i Europa og Amerika lod foretage en grundig geologisk 
Undersøgelse af sin Jordbund. Repræsentanten for Helsingør, 
Direktøren for Landbohøjskolen, General Thomsen, udtalte 
sig gunstigt for Tanken, og Ministeren svarede imødekommende, 
at han vel ikke antog, at han med de Kræfter, som stode til 
Indenrigsministeriets Raadighed, vilde kunne overtage Løs- 
ningen af denne store Opgave, men at han skulde conferere 
med sin Kollega Kultusministeren og anbefale Sagen til hans 
Velvilje. Den daværende Kultusminister Scavenius modtog 
med Glæde den til ham rettede Opfordring og indledede For- 
handlinger om Sagen med Universitetet, og ved Skrivelse af 
Ilde Maj 1887 blev den daværende mineralogiske Professor 
Fr. Johnstrup af Konsistorium opfordret til at indlevere til 
det et motiveret Forslag om Iværksættelse af en geologisk 
Undersøgelse af Danmark. Men inden vi gaa over til en 
Omtale af dette Forslag, som blev Grundlaget for de i de 
følgende Aar udførte geologiske Arbejder her i Landet, vil 
det være nødvendigt til Vejledning for den almindelige Op- 
fattelse at sige nogle Ord om Betydningen af et Lands geo- 
logiske Kortlægning. 

Danmarks geologiske Undersøgelse. 3. R. Nr. 1. 1 

Et geologisk Kort er paa en vis Maade et Jordbunds- 
kort; men dog er der en Væsensforskjel mellem begge. 
Denne maa ikke søges deri, at Jordbundskortet skulde holde 
sig til Overfladen, medens det geologiske Kort skulde be- 
skjæftige sig med de dybere Dannelser. Thi ogsaa over 
disse, naar de blot ere tilstrækkelig tilgjængelige , er det 
muligt at optage Kort af den første Art, og omvendt retter 
den geologiske Kortlægning i den nyere Tid sit Arbejde 
stedse mere mod de øvre, lettere tilgjængelige Jordlag, og 
man mener med Rette, at dette er den første store Opgave, som 
foreligger, og at dennes tilfredsstillende Løsning er den nød- 
vendige Forudsætning for, at man i Fremtiden, maaske ud- 
rustet med en højere udviklet Techniks Hjælpemidler, kan 
skride til at give et tilsvarende Billede af Forholdene i større 
Dybder, som man nu kun kjender ufuldkomment og paa 
enkelte Punkter. Nej, den væsentlige Forskjel er denne, at 
Jordbundskortet kun statistisk giver et Overblik over de 
undersøgte Jordlags Art og Beskaffenhed, om de bestaa af 
Sand, Grus, Ler, Tørv, Dynd, Kalksten, Sandsten, Skifer eller 
andre Stoffer, medens det geologiske Kort foruden alt dette 
og fremfor alt andet betoner Lagenes Alder og historiske 
Rækkefølge. Thi Geologien er efter sit Væsen en historisk 
Videnskab, Læren om Jordens og dens Beboeres Udvik- 
lingshistorie gjennem de umaadelige Tidsrum, gjennem hvilke 
denne Klode har bestaaet som selvstændig Planet i Sol- 
systemet. 

Muligheden af at lære Jordens Historie at kjende i Tids- 
rum, der ligge forud for alle menneskelige Optegnelser, 
beror paa den heldige Forening af 3 forskjellige Naturforhold. 
For det Første er Jordoverfladen uafbrudt underkastet Luf- 
tens og Vandets ødelæggende ' og omflyttende Paavirkning. 
Smuldrende eller opløste Dele af den faste Jordskorpe føres 
den Dag idag og ere gjennem utalte Millioner af Aar uden 
et Øjebliks Afbrydelse blevne førte fra deres oprindelige 

Plads paa de højere Steder tilade lavere, navnlig til Søernes 
og Havenes Bunde. Her ophobe de sig som mægtige, stedse 
voxende Lag i streng historisk Rækkefølge, idet den yngre 
Dannelse bestandig maa lægge sig ovenpaa den ældre. Men 
denne Virksomhed, der omsider maatte ende med alle Højders 
Udjævning og alle Fastlandes og Øers Forsvinden under 
Havenes Flade, modvirkes og holdes i Ligevægt ved de 
uafbrudte langsomme Forskydninger i Jordoverfladen, som 
gjennem Hævning og Sænkning føre til de vandrette Lags 
Forstyrrelse og til, at Have og Lande skifte Plads og gamle 
Havbunde blive vidtstrakte Fastlande med Bjerge og Dale. 
Disse modsatte Processers Forløb danner allerede i og for 
sig en Art Historie. Men Beretningen om slige evige Om- 
dannelser og Omflytninger af livløse Masser, om Bjerge, der 
bortførtes af det rindende Vand og afsattes i Dybet som 
Sand- eller Ler- eller Kalklag, om saadanne løse Lag, der 
atter hærdedes til fast Stenmasse og løftedes op i Dagen 
som Lande og Øer, om de evigt skiftende Grændser mellem 
Fastland og Hav, — en saadan Beretning vilde trætte ved 
sin uhyre Ensformighed, og desuden vilde den forskende 
Menneskeaand mangle Midler til at bringe disse talløse Lag 
i sikker historisk Rækkefølge, da f. Ex. Sand eller Sandsten, 
Ler eller Lerskifer i og for sig kan have ganske samme 
Beskaffenhed, enten saa disse Lag ere dannede i en sen 
Tid eller i den fjerneste Fortid. Men her kommer nu det 
tredie Naturforhold til og giver ikke blot Geologien det tids- 
bestemmende Middel i Hænde, men skjænker denne Viden- 
skab et overordentlig mangfoldigt og for Løsningen af Mefi- 
neskeaandens højeste Problemer uundværligt Indhold. Der 
har jo nemlig i uendelige Rækker af Aartusinder levet Planter 
og Dyr paa vor Klode, og disse Skabningers forstenede 
Rester, der findes ophobede i rig Mangfoldighed i de 
geologiske Lag, vise os ikke en stillestaaende , men en sig 
udviklende, stedse mod højere og fyldigere Former sig frem- 



arbejdende organisk Verden, og Studiet af denne Planternes 
og især Dyrenes Udviklingshistorie er nu saa vidt fremskredet, 
at det i de aller fleste Tilfælde vil være muligt, naar et Lag 
indeholder et Antal velbevarede Forsteninger, med Sikkerhed 
at anvise det en Plads i den lange Rækkefølge af skiftende 
Udviklingsformer. Derimod besidder Geologien ikke og vil 
maaske aldrig komme i Besiddelse af en fast Tidsmaaler, der 
med bestemte Aarstal kan afgrændse de uhyre Tidsrum, som 
have været nødvendige til de geologiske Udviklingers og Om- 
dannelsers Fuldbyrdelse. 

Det var i de sidste Aartier af forrige Aarhundrede, at 
Geologien omsider, efter mange Tilløb udformede sig til en 
særegen Naturvidenskab, der snart fandt begejstrede Dyrkere 
mellem alle civiliserede Folkeslag. Til Danmark bragtes det 
første Budskab om den nye Lære af Henrik Steffens, der 
.paa saa mange Omraader har virket befrugtende og for- 
ædlende paa det danske Aandsliv. Til Steffens Disciple 
hører den bekjendte Fysiker H. C. Ørsted, hvis Rejser til 
Bornholm 1818—19 væsentlig havde mineralogiske og geo- 
logiske Formaal. Men det er først den af Ørsted fremdragne 
og paavirkede unge Sydslesviger J. G. Forchhammer (1794 
— 1865), der satte sig Undersøgelsen af Danmarks Grund til 
Livsopgave og i mere end 40 Aar utrættelig arbejdede paa 
denne Opgaves Løsning. .Herved blev Forchhammer den 
egentlige Grundlægger af Danmai'ks Geologi og føjede til den 
tidligere kjendte Danmarkshistorie, saavel den i Skrift over- 
leverede som den, der udledes af den forhistoriske Befolk- 
nings efterladte Mindesmærker og Redskaber, en endnu ældre 
Danmarkshistorie, der fortæller om, hvorledes selve Landets 
Grund er bleven opbygget gjennem uendelig lange Tidsrum, 
og om de forskjellige Slægter af Dyr og Planter, som i disse 
Tidsrum har befolket Hav og Land, hvor nu Danmark hgger. 
Allerede 1835 ledsagede Forchhammer sit berømte Universitets- 
program „Danmarks geognostiske Forhold, forsaavidt som de 



ere afhængige af nu sluttede Dannelser** med et lille geologisk 
Kort over Danmark, der viser de Resultater, som han den 
Gang var naat til. Men under sine følgende aldrig afbrudte 
Studier udarbejdede han i meget større Maalestok et lignende 
Kort, hvorpaa han efterhaanden indførte sine nye Iagttagelser 
og Kombinationer. Dette Kort opbevares paa det mineralo- 
giske Museum, men er ikke udgivet og har nu vel nærmest 
kun historisk Interesse. 

Forchhammers Efterfølger som Professor ved Kjøbenhavns 
Universitet og som Bærer af det geologiske Studium i Dan- 
mark var hans Discipel Fr. Johnstrup (1818—94), en flittig 
og ædruelig Natur, der paa mange Maader supplerede og berig- 
tigede Forchhammers Iagttagelser og opgav hans ikke sjeldent 

sære og æventyrlige Theorier, men ogsaa manglede hans 

<k 

geniale Kraft og Varme. Der blev noget Tyst og Indgetogent 
over den danske Geologi i Johnstrups Dage. Men naar man 
vil være retfærdig, maa man ikke glemme, at denne nye 
Videnskabs heroiske Ungdom ogsaa i Udlandet forlængst 
var forbi, og at det nu gjaldt om — ikke at overflyve store 
Vidder som paa et dristigt Erobringstog, men gjennem me- 
thodisk og specialiseret Detailarbejde at vinde fast Grund for 
Videnskaben. Det er en ikke ringe Fortjeneste af Johnstrup, 
at han trods al Pietet mod sin Lærer resolut opgav dennes 
Theori om vore vigtigste øvre Lags Oprindelse og allerede paa 
et tidligt Tidspunkt sluttede sig til og støttede Svenskeren 
Torelis Lære om en skandinavisk Indlandsis som den vir- 
kende Kraft ved Dannelsen af de vigtigste Overfladelag i 
hele det nordlige Europa. 

Spørgsmaalet om en systematisk geologisk Undersøgelse 
af Danmark med tilhørende Kortlægning trængte sig imid- 
lertid stadig længere frem i Forgrunden, og Johnstrup kunde 
ikke heller være døv for det Krav, som den til hans Omsorg 
betroede Videnskab nu stillede med bydende Nødvendighed. 
Men han manglede desværre Evnen til at slaa til Lyd for 

denne Sag som en national Ærespligt, hvis Forsømmelse 
vilde være beskjæmmende for Landet og Folket. Udviklingen 
havde nemlig overalt i de højere civiliserede Stater taget den 
Retning, at, medens det tidligere var Privatmænd, der havde 
besørget Landenes geologiske Kortlægning, saa nøjedes man 
nu ikke længer med de skizzeagtige og for en væsentlig Del 
paa usikre Kombinationer hvilende Arbejder, som ad denne 
Vej kunde naas overfor en saa kæmpemæssig Opgave, men 
man var ifærd med at lægge denne over paa Staten som 
den, der alene kunde stille den nødvendige Arbejdskraft og 
raadede over de nødvendige Pengemidler. Thi den Fordring, 
som Nutiden stiller til et geologisk Kort, gaar ud paa intet 
mindre, end at Kortet med sine Farver og Signaturer skal 
give et paa grundig Undersøgelse hvilende Billede af alle de 
i Jordoverfladen fremtrædende geologiske Dannelser med 
deres indbyrdes Begrændsning og i den ledsagende Text en 
Angivelse af alle de Oplysninger om de dybereliggende Lags 
Beskaffenhed paa de forskjellige Steder, som det har været 
muligt at skaffe tilveje. Hvad nu Johnstrup har foretaget 
for at bevæge Regering og Folk til at undersøge og kort- 
lægge Fædrelandets Jordbund, bestaar i, at han i et aller- 
ærbødigst Andragende til Kultusministeriet dateret 25de 
August 1875 har udtalt sig om de geologiske Arbejder, som 
stode for Tur at udføre her i Landet, nemlig 1) en geologisk 
Undersøgelse af det egentlige Danmark, 2) geologiske og 
geografiske Undersøgelser i Grønland og 3) en Expedition i 
1876 til Undersøgelse af de det foregaaende Aar skete vul- 
kanske Udbrud i det østlige Island. Den store Opgave er 
altsaa her nævnet, men sidestillet med to andre fra et nationalt 
Synspunkt omend betydningsfulde, saa dog fjernereliggende 
Opgaver, og da Forslagsstilleren selv ikke lægger Skjul paa, 
at han anser de to sidste for mest presserende, saa er det 
ikke til at undres over, at Rigsdagen fulgte den anviste Vej 
og bevilligede Midler til islandske og grønlandske Under- 




søgelser, men ikke gik ind paa, hvad der laa nærmest og i 
Virkeligheden var aller vigtigst. Thi den højeste Sagkund- 
skab havde ikke givet den nødvendige Vejledning til at 
bedømme de stillede Opgavers relative Betydning paa rette 
Maade. 

Imidlertid blev Andragendet af 1875 jo dog Anledningen 
til de vigtige Undersøgelser, som danske Forskere nu i en 
lang Aarrække har anstillet i Grønland og offentliggjort i 
„Meddelelser fra Grønland", og Johnstrup tænkte sig vistnok, 
at Ledelsen heraf saavelsom de mangeartede Forretninger 
ved Universitetet, den polytechniske Læreanstalt og Museet, 
som hans Stilling paalagde ham, skulde fylde Resten af hans 
Embedstid. Men saa var det, at i Aaret 1887 Utaalmodig- 
heden over, at den egentlige Hovedopgave for dansk Geologi 
stadig blev skudt tilside, kom til Orde i selve Rigsdagen, ja 
endog fra Oppositionens Bænke. Dette forandrede fuldstændig 
Situationen, Regeringen tog Sagen i sin Haand, og Johnstrup 
blev gjennem Konsistorium anmodet om at udarbejde For- 
slag om Iværksættelse af en geologisk Undersøgelse af Dan- 
mark. Det skal siges til Ære for den gamle Mand, at han 
ikke blot ikke blev fornærmet over dette Indbrud af Udenfor- 
staaende paa hans Territorium, men at han med stor Iver og 
Pligttroskab uden for sig selv at fordre nogetsomhelst materielt 
Vederlag gav sig i Lag med den omfattende og særdeles 
vanskelige Opgave, der stilledes ham, at organisere og i de 
første ansvarsfulde Aar at lede den systematiske Gjennem- 
forskning af et Land, hvor Geologien af nærliggende Grunde 
næsten slet ikke havde fundet Dyrkere, og hvor altsaa selve 
de personlige Kræfter til Arbejdets Udførelse næsten mang- 
lede. Hvis Johnstrup tidligere har tænkt sig en rolig og 
stormfri Afslutning paa et langt og arbejdsomt Liv, saa 
maatte dette Haab nu fuldstændig opgives. 

I sin Svarskrivelse til Konsistorium af 12te August 1887 
undskylder Johnstrup den lange Opsættelse af Danmarks 

grundigere geologiske Undersøgelse med den overordentlige 
Vigtighed af vort nordligste isbedækkede Bilands geologiske 
Undersøgelse ikke mindst for den rette Forstaaelse af Dan- 
marks egne Istidsdannelser. Dernæst gaar han over til en 
Skildring af vore nærmeste Naboers, Svenskernes og Preus- 
sernes geologiske Kortlægning af deres Lande. I Sverig be- 
gyndte man 1858, Maalestokken for Kortene er ^^^^^ (i de 
i videnskabelig og technisk Henseende mindre interessante 
Egne ^ujj^o^^), en Chef leder samtlige Arbejder med D — 10 
faste Medarbejdere og et vexlende Antal Studerende som 
Deltagere i Arbejderne i Marken; den aarlige Bevilling var 
siden 1878 83,000 Kr. I Preussen oprettedes 1873 den geo- 
logiske Landsanstalt , som sattes i Forbindelse med Bjerg- 
værksakademiet i Berlin, hvis Direktør tilligemed Professoren 
i Geologi- ved Universitetet udgjøre den øverste Ledelse, men 
ikke mindre end 40 Personer staa under disse og udføre 
Arbejderne, delte i 2 Afdelinger, en for Bjerglandet og en 
for Lavlandet. Til Landsgeologerne høre de geologiske Pro- 
fessorer ved de forskjellige Provindsuniversiteter , der hver 
undersøge den af dem beboede Provinds. Kortenes Maale- 
stok er 250^0? Oversigtskortenes t^^Vutt- Hvad nu Danmark 
angaar, mener Johnstrup, at den geologiske Undersøgelse bør 
sættes i Forbindelse med Universitetets mineralogiske Museum 
og ledes af Professoren i Mineralogi. Formaalet bør som i 
andre Lande saaledes ogsaa hos os være 1) den nøjagtige 
videnskabelige Gjennemforskning af de Overfladen af Landet 
udgjørende Lag, dog saaledes, at man ogsaa medtager 
enhver Oplysning, som lader sig tilvejebringe om de dybere 
Lag, og 2) en Indsamling af alle de Oplysninger om Vand- 
aarernes Beliggenhed og om de forskjellige Lags Betydning for 
Agerdyrkning, Skovbrug og Industri, som kunne antages at 
have praktisk Betydning for Landet og Befolkningen. Til 
Grund for Arbejdet i Marken bør lægges Generalstabens 
Maalebordsblade i Maalestokken gaooo' ^^^ ^^^ Udgivelsen 

bør anvendes Generalstabens Atlasblade i Maalestokken 
800^(7- Hvert af disse omfatter 20 geografiske Kvadratmil. 
Hvis Danmarks 696 Kvadratmil laa samlede i Kvadratform, 
vilde der altsaa behøves 35 saadanne Blade til Landets 
Fremstilling; men paa Grund af dets uregelmæssige Form 
og spredte Beliggenhed vil der behøves en Del flere Blade, 
som dog forhaabentlig maatte kunne tilvejebringes i c. 20 
Åar. Johnstrup tænker sig Arbejdet udført af 2 eller helst 
3 fast ansatte Geologer med 4 Assistenter og beregner den 
Sum, der aarlig vil medgaa, til 20,000 Kr. Af den nøje 
Forbindelse, hvori han sætter den geologiske Undersøgelse 
med Universitetet og det mineralogiske Museum, er det en 
nødvendig Følge, at han ønsker den henlagt, ikke, som i 
andre Lande, under Indenrigsministeriet, men derimod under 
Kultusministeriet. 

Paa, Grundlag af Johnstrups Indstilling , hvis væsentlige 
Indhold her er gjengivet i forkortet Form, blev Regeringens 
Forslag om en geologisk Undersøgelse og Kortlægning af 
Danmark udarbejdet, og dette Forslag blev modtaget med 
megen Velvilje af begge Rigsdagens Afdelinger. Den politiske 
Situation var usædvanlig gunstig, idet den lange, golde For- 
fatningsstrid nu allerede stundede mod sin Afslutning og en 
Længsel efter positive Resultater af de parlamentariske For- 
handlinger var i kjendelig Væxt. Men Hovedgrunden til, at 
Forslaget vedtoges med Glands af Folkets Repræsentanter, 
maa søges i den dybe Respekt for videnskabelig Forskning, 
selv om den ikke direkte sigter paa praktiske Formaal, som 
udmærker det danske Folk maaske fremfor noget andet 
Folk, og som ved mange Lejligheder paa den smukkeste 
Maade har lagt sig for Dagen i dets Repræsentanters Af- 
stemninger, naar der i Videnskabens og den nationale Æres 
Navn er stillet Krav til deres Medvirkning og Støtte. Dog 
er det en Selvfølge, at der i en Sag, der har saa mange 
Berøringspunkter med vort Folks materielle Interesser, med 

Agerdyrkning, Kvægavl, Skovbrug og Industri, af Forslagets 
Talsmænd ogsaa hentedes Argumenter fra denne Side, og 
navnlig skal det have gjort Indtryk paa Bondestandens Re- 
præsentanter, da de hørte, at den geologiske Gjennemforsk- 
ning af Landet vilde give praktisk vigtige Oplysninger om do 
underjordiske Vandaarer og deres Beliggenhed i de forskjellige 
Egne. 

I Aaret 1888 stod altsaa Johnstrup, udrustet med stor 
Magtfuldkommenhed og rigelige pekuniære Midler, som den, 
der skulde organisere og lede den første grundige og syste- 
matisk gjennemførte geologiske Undersøgelse af vort Fædre- 
land. Opgaven var stor og lovende. Baade hos vore svenske 
og tydske Naboer arbejdedes der i de senere Aar med 
stor Energi paa Undersøgelsen af Landstrækninger (Skaane 
og den nordtydske Slette), der ligge nær ved vore Grændser 
og har Jordbundsforhold, der stemme i høj Grad overens 
med de danske. De Erfaringer, der vare gjorte i disse vore 
Nabolande, maatte komme de danske Undersøgelser til Gode, 
og omvendt vilde ethvert Resultat, som de danske Forskere 
bragte til Veje, have en fremmende Indflydelse paa Arbejderne 
i Nabolandene. Der var da forud sikret den danske geologiske 
Undersøgelse et stort og paaskjønnende Publikum i Udlandet. 
Der var den Vanskelighed, at Danmark, som ovenfor berørt, 
næsten ingen Geologer besad. Men i vore chemisk uddannede 
Polytechnikere var der et brugeligt Raastof givet. De yngre 
Mænd af denne Art, som den geologiske Undersøgelse 
maatte tage i sin Tjeneste, vilde gjennem selve det praktiske 
Arbejde i Marken og dette Arbejdes Resultaters Sigtning og 
Sammenstilling i Vintermaanederne kunne udvikle sig til 
dygtige Geologer, og den Videnskab, der hidtil havde haft 
saa vanskelige Kaar i Danmark og næsten havde været 
monopoliseret for en enkelt Mand, Professoren i Mineralogi 
og Geologi ved Kjøbenhavns Universitet, vilde nu fæste Rod 
imellem os. Men ved Siden af alle disse Fordele og gun- 

stige Udsigter var der den Skyggeside, at den Mand, der 
skulde lede det Hele, allerede var en Olding paa omtrent 
70 Aar, hvis Kræfter tilmed for en meget stor Del toges i 
Beslag af en anden overordentlig stor, byrdefuld og ansvars- 
fuld Opgave, som var ham stillet, nemlig at flytte og fra 
Grunden af at omordne alle de rige mineralogiske og geo- 
logiske Samlinger, som hidtil mere havde været magasinerede 
end opstillede i Universitetsbygningens trange Lokaler, medens 
de nu skulde komme til deres Ret i den ved Rigsdagens 
liberale Imødekommen opførte nye Museumsbygning. Naar 
man saa hertil føjer, at Johnstrup i de sidste to Åar af sin 
Levetid — han døde den 31te December 1894 — var hjem- 
søgt af Sygdom, vil det ikke undre nogen, at de for Offent- 
ligheden foreliggende Resultater af Danmarks geologiske 
Undersøgelse i de første 6 eller 7 Åar af dens Bestaaen ikke 
helt svare til de Forventninger, som man nærede ved Fore- 
tagendets Begyndelse. Man maa indrømme, at det sattes i 
Scene med ikke ringe praktisk Dygtighed, at Valget af de 
Personer, der skulde udføre Arbejdet, i det Hele var heldigt, 
at der i de forløbne Aar er samlet en stor Mængde tildels 
meget interessante Iagttagelser baade fra Jylland og Øerne; 
men Arbejdets Enhed blev ikke tilstrækkelig hævdet, Afgjørelsen 
af de store Spørgsmaal om de Regler, indenfor hvis faste Ranime 
Kortene skulde tegnes og Beskrivelserne affattes, blev altfor 
længe udskudt, Publikationerne kom kun til at give et ensidigt 
Billede af de udførte Undersøgelser, Hensynet til det store 
Publikums i Begyndelsen saa levende Interesse blev ikke 
tilstrækkelig fastholdt. Men orn disse vanskelige Aar vil det 
være hensigtmæssigt at henvise til de 3 Geologers Indberet- 
ninger til den i Maj 1895 af Regeringen til midlertidig Le- 
delse af Danmarks geologiske Undersøgelse nedsatte Kom- 
mission. De 3 Herrer ere Dr. K. J. V. Steenstrup, John- 

• 

strups mangeaarige Assistent ved det mineralogiske Museum, 
bekjendt fra sine Rejser og Forskninger i Grønland, Dr. phil. 

K. Rørdam og Dr. phil. V. Madsen. Den sidste har dog 
kun fra 1892 indtaget Stillingen som Leder (af de fynske 
Undersøgelser); hans Forgjænger var nuværende Professor i 
Mineralogi og Geologi ved Universitetet Dr. N. V. Ussing. 
Dr. Madsens Indberetning er forfattet under vanskelige For- 
hold langt fra Bøger og andre Hjælpemidler under en Studie- 
rejse til Munchen. De to andre Indberetninger ere forfattede 
her paa Stedet. Dr. Rørdams kommer først, dels fordi den 
er den udførligste, dels fordi Dr. Rørdam har deltaget i 
Undersøgelserne lige fra deres første Begyndelse. 



V, Phiyel. 

Beretning 

om 

de \ Sjælland foretagne geologiske Undepsøgelser 
i Tidspummet Juli 1888-HiU 1895. 

Af 
E. Rørdam. 



-for at danne sig en begrundet Dom om, hvad der er 
naaet ved et Arbejde paa et vist Felt i givet Tidspunkt, maa 
man være klar paa, hvorledes Standpunktet var i paagjæl- 
dende Arbejdsfelt ved Arbejdets Begyndelse. Inden jeg derfor 
giver en Beretning om de enkelte Resultater, der er naaet 
ved de geologiske Undersøgelser i Sjælland, skal jeg give en 
kort Fremstilling af Standpunktet ved Undersøgelsernes Be- 
gyndelse. 

Umiddelbart efter at Bevillingen til Danmarks geo- 
logiske Undersøgelse var givet i Foraaret 1888, hen- 
vendte nu afdøde Professor F. Johnstrup, som Ministeriet 
for Kirke- og Undervisningsvæsenet havde udset til Leder af 
disse Undersøgelser, sig til mig, der i en Aai-række havde 
været hans Assistent ved det mineralogiske Museum, med en 
Opfordring om at paabegynde de første systematiske 
geologiske Undersøgelser i Marken. Jeg fik Lejlighed 
til ved kortere Rejser i vore Nabolande at stifte Bekjendt- 
skab med de der i lang Tid drevne geologiske Rekognosceringer 
og til at sætte mig ind i de her hjemme ganske ukjendte 

Arbejdsmelhoder, der benyttedes under Arbejdet i Terrænet; 
Laboratorieundersøgelserne havde jeg i Forvejen fleraarig 
Øvelse i. 

Det var med Glæde, at jeg modtog denne Beskikkelse 
til saakaldet „Geolog" ved Danmarks geologiske Undersøgelse, 
men det var tillige med en ikke ringe Grad af Ængstelse, at 
jeg begyndte paa dette Foretagende, der, saavidt man den 
Gang kunde dømme, vilde optage den største og bedste Part 
af mit Liv. Ved disse Undersøgelser var der ogsaa ganske 
særlige Vanskeligheder for en ny Begynder at overvinde. 
Først og fremmest deri, at Lederen Professor Johnstrup ved 
sin Alder og ved sine mangeartede Forretninger ganske var 
forhindret fra at deltage i de praktiske Undersøgelser og 
derfor ikke var i Stand til at bedømme disses Rækkevidde, 
især da han ikke selv havde praktiske Erfaringer at støtte 
sig til i Spørgsmaal, der angik det systematiske geologiske 
Arbejde i Marken. Han indsaa selv dette tilfulde og gav 
derfor fuldstændig frie Hænder ved de praktiske Arbejders 
Udførelse i 1888. Men en anden Vanskelighed var, at alt 
maatte skabes fra nyt paa egen Haand, hvad enten det 
gjaldt Methoder, Redskaber eller Nomenklatur, ja egentlig 
hele den videnskabelige Betragtningsmaade af de 
løse Jordlag i Danmark. Endnu saa langt ned som i 188i2 
ansaa Johnstrup Diluviet i Danmark for: „en regelløs 
Blanding af Ler og Sandlag" ^) og betoner gjentagne Gange 
Diluvialdannelsernes „overordentlig indviklede Lej- 
ringsforhold". Det kan ikke fragaas, at jeg lige fra mine 
første Studier i Marken, længe førend den geologiske Under- 
søgelse var oprettet, nærede en stille Tvivl om Diluviets 
Lejringsforhold i Danmark virkelig vare saa „indviklede" og 
Lagfølgen saa fuldstændig „regelløs", da jeg mente at have 



*) F. Johnstrup: „Om de geologiske Forhold i den nordlige Del af 
Vendsyssel«* (Kbhvn. 1882 p. 1.) 

bemærket lige det modsatte. Jeg var tilbøjelig til at antage, 
at denne Betragtningsmaade hos Johnstrup ubevidst var en 
Reminiscens fra den i Geologiens Historie ikke meget langt 
bortfjernede Tid, da Beskæftigelsen med løse Jordlag over- 
hovedet ikke kom indenfor den geologiske Videnskabs Ramme, 
især naar man tillige erindrede, hvor i højeste Grad varierende 
Anskuelserne om Diluviets Oprindelse havde været, inden 
Glacialtheorien vandt den fuldstændige Sejr og fuldførte 
sit Erobringstog gjennem den videnskabelige Verden. En 
anden lignende „Reliktform" fra tidligere herskende Theorier 
var den Indflydelse, der af Johnstrup blev tillagt Drivis 
eller svømmende Isbjerge i et Ishav ved Istidens Slutning, 
skønt der i alt Fald for den alier største Del af Danmarks 
Vedkommende ikke var paavist Spor af, at et saadant Ishav 
havde dækket Landet efter Istiden og desuden alle „Drivis- 
fænomenerne" senere have fundet fyldestgjørende Forklaring 
paa anden Vis. Men denne Anskuelse om Drivisens store Be- 
tydning var ogsaa sikkert kun en Reminiscens fra den 
„Lyellske Drifttheories" Tid, hvor alle Istidsfænomener 
ansaas for frembragte af Drivis. 

Jeg stillede mig derfor selv den Hovedopgave, samtidig 
med at arbejde paa de Specialundersøgelser, der maatte falde 
for, altid at have det Spørgsmaal levende for Bevidstlieden : 
Er der i de danske kvartære Dannelsers Lejrings- 
forhold lovbunden Orden som i alle andre geolo- 
giske Formationer, eller danne de en mærkelig og 
gaadefuld Undtagelse fra alt, hvad man kjender andet 
Steds fra. Til Besvarelsen af dette Hovedspørgsmaal i dansk 
Geologi maatte selvfølgelig de faktiske Forhold i Na- 
turen være det ene afgjørende, men man kunde dog ogsaa 
være nogenlunde sikker paa, at benægtede man paa For- 
haand enhver Mulighed for at finde en lovbunden Orden, 
besværliggjorde ja delvis umuliggjorde man sig selv Arbejdet 
med. at finde en saadan Orden. 

Den rette Methode til at faa et Overblik over Sagen 
forekom mig derfor at være at opsøge saa mange Enkelt- 
heder som mulig og ud fra Forstaaelsen af disse Enkeltheder 
at gjøre almengyldige Slutninger, hvis Gyldighed til enhver 
Tid maatte staa i Forhold til Fænomenernes Antal og Be- 
tydning, og som kun kunde gjøres ugyldige ved Fremkomsten 
af ny Fænomener af modsat Art, medens Johnstrup, naar 
Spørgsmaalet angik Diluviets Lejringsforhold, ganske benæg- 
tede Retten til at slutte fra det enkelte til det almene. I 
denne Henseende haves en karakteristisk Sætning fra ham i 
hans Afhandling om Cyprinaleret, hvor det saakaldte „Koral- 
sands" geologiske Betydning omtales^); „Der er intet, der 
mere hæmmer Overblikket over slige indviklede Lejrings- 
forhold end at ville efter en eller flere Iagttagelser, hentede 
fra et begrænset Omraade , opstille en Norm , der skal have 
almen Gyldighed". 

Denne Principforskjel var dog ganske uden Betydning 
under det daglige Arbejde, hvor der var givet al ønskelig 
Frihed, men den kom til at spille en ikke ringe Rolle ved 
Udgivelsen af Publikationerne, der i flere Henseender have 
maattet flyve ud med stækkede Vinger. Jeg fik Sjælland 
anvist til Arbejdsfelt, men fik frit Valg i, hvor jeg vilde be- 
gynde. Efter nogle kortere Ture rundt for at se mig om, 
valgtes Gilleleje-Egnen ved Sjællands Nordpynt og den 1ste 
Juli 1888 traadte Danmarks geologiske Undersøgelse 
i Virksomhed. Senere har jeg haft Anledning til at skjønne 
paa, at Valget netop faldt paa denne Egn, thi faa Steder 
her paa Sjælland ere Forholdene mere typiske og klare, saa 
vel hvad de glaciale som hvad de alluviale Forhold angaa. 
Af Betydning for den rette Begyndelse af Arbejderne i Marken 
var det ogsaa, at den med Egnens geologiske Forhold saa 



^) F. Johnstrup: „Nogle Iagttagelser over Glacialphænomenerne og 
Gyprina-Leret i Danmark" (Kbhvn. 1882 p.50). 

fortrolige Inspektør Løjtnant P. Fejlberg paa Søborg paa 
mange Maader viste sin i høj Grad opmuntrende Interesse 
for Foretagendet og under Arbejdets Løb ydede personlig 
Støtte ved sit store Lokalkjendskab til Søborgsøens tidligere 
Geografi. Den korte Undersøgelsestid i 1888 blev derfpr 
væsentlig anvendt til Undersøgelse af Egnen mellem Gilleleje, 
Søborg og Esrom og Hovedtrækkene i Saltvandsdannelsernes 
Udbredelse i denne Egn bleve fastslaaede. Førend jeg gaar 
nærmere ind paa disse Undersøgelser i dette og de følgende 
Aar maa dog nævnes at der i 1890 blev udgivet: 

Danmarks geolo^ske Undersegelse Nr. 1. K. Rørdam: 
„Undersøgelse af mesozoiske Lerarter og Kaolin 
paa Bornholm i geologisk og teknisk Henseende. 

Den væsentligste Del af dette Arbejde var en prisbelønnet 
Besvarelse af den af det kongelige danske Videnskabernes 
Selskab i 1887 udsatte Prisopgave om Lerarterne i den vest- 
lige og sydlige Del af Bornholm. Johnstrups ærefulde Tilbud 
om med denne Afhandling at begynde Rækken af Publika- 
tionerne fra Danmarks geologiske Undersøgelse var det na- 
turligvis behageligt for mig at modtage og senere har det 
vist sig, at han handlede rigtigt i at gjøre denne Afhandling 
tilgjængelig for Offentligheden, da den jevnlig er bleven raad- 
spurgt af Teknikere paa det keramiske Omraade og saaledes 
har gjort nogen Gavn ogsaa i praktisk Henseende. 

Der er i dette Arbejde om de bornholmske Lerarter 
givet Oplysninger om de paagjældende Lerarters Lejrings- 
forhold og Mægtighed, samtidig med at der er foretaget 
„rationelle" Analjser, Slemninger og fremfor alt praktiske 
Brændingsforsøg. Lerarterne bleve i Gipsforme udvalsede til 
Plader af bestemt Størrelse, der bleve underkastede Bræn- 
dinger ved 800o, 1000^ 1300° og 1700^ Af Direktøren for 
den kgl. Porcellænsfabrik i Kjøbenhavn Hr. Etatsraad Ph. 
Schou gaves der velvilligst Tilladelse til at udføre Bræn- 
dingerne i Fabrikens fortrinligt konstruerede Ovne og Fabri- 

Danmarks geologiske Undersøgelse. 3. R. Nr. 1. 2 

kens daværende Inspektør Hr. cand. polyt. A. Clement skylder 
jeg megen Tak for Raad og Bistand under Arbejdets Løb. 
Sammenholder man Resultaterne af Brændingsforsøgene med 
de kemiske Analyser, haves alle de vigtigste Momenter til at 
bpdømme Lerartens tekniske Anvendelighed, men det er en 
Selvfølge, at der ved den Slags Undersøgelser altid vil kræves 
et vist ikke ganske ringe Lavmaal af Kundskaber hos paa- 
gjældende Tekniker, for at Analyser og Brændingsforsøg ret 
skulde blive forstaaede. 

Et af Hovedresultaterne af bornholmske Lerarter var, at 
der ganske vist ikke fra Bornholm kjendes fuldt saa ildfast 
Ler som f. Ex. i den engelske Stenkulsformation , men at 
Lerarterne paa Bornholm i øvrigt i Ildfasthed langt overgaa 
alle andre Lerarter i Danmark og ere af en saavel til finere 
som til grovere keramisk Brug fortrinlig egnet BeskaflFenhed, 
saa at Bornholm i sine Lerarter fremfor det øvrige 
Danmark har en stor Skat af teknisk og økonomisk 
Værdi, som det er forbeholdt Fremtiden at løfte 
og udnytte. 



Medens Afhandlingen om de bornholmske Lerarter nær- 
mest altsaa er af teknisk Betydning, er den derpaa følgende 
Afhandling i Hovedsagen af ren videnskabelig Interesse. Den 
ydre Anledning til dette Arbejdes Fremkomst var, nærmest 
den Omstændighed, at Professor Johnstrup i 1889 udstedte 
et Reglement for den da betydelig forøgede Arbejdsstyrke 
ved den geologiske Undersøgelse. Af dette Reglements Be- 
stemmelser vai- følgende den vigtigste: 

„Hovedopgaven for Undefsøgelsenie i den nordlige Del 
af Jylland og Sjælland er at tilvejebringe et nøjagtigt Kjend- 
skab til de derværende Alluvialdannelser, især Cardium- 
Lagenes Udstrækning, Mægtighed og Beskaffenhed 
langs Kysterne, Vigene og de tørlagte Sunde. Deres Højde- 

beliggenhed bestemmes foreløbigt ved Haand-Niveau enten i 
Forhold til dagligt Vande eller til Kurverne (helst til bestemt 
angivne Punkter) paa Generalstabskortene ; men- førend et 
undersøgt Terræn forlades, revideres de foreløbige Bestem- 
melser efter Aftale med Geologen ved et nøjagtigt Nivelle- 
til enkelte Punkter i de hævede Lag. Fyldige Prøver af 
subfossile Skaller indsendes snarest muligt. — Til Alluvial- 
dannelserne henregnes ogsaa Havstokdannelser og Terrasser." 

Jeg søgte at opfylde dette Reglements Bestemmelser ved 
specielt at kaste mig over Undersøgelsen af den hævede 
Havbund i Nordsjælland og som Resultat af disse Under- 
søgelser fremgik den i 1892 udkomne: 

Daumarks geologiske Undersøgelse Nr. 2 K. Rørdam: 
Saltvandsalluviet i det nordøstlige Sjælland. 

Medens „de mesozoiske Lerarter" fortrinsvis var et La- 
boratoriearbejde udført i den polytekniske Læreanstalts 
Laboratorium og i den kgl. Porcellænsfabriks Ovne, er „Salt- 
vg.ndsalluviet" i Hovedsagen et Terræn arbejde grundlagt 
ved en lang Række detaillerede Studier i Marken, Nivelle- 
menter. Boringer og Gravninger. Fod for Fod er den gamle 
Kystlinje fulgt fra Charlottenlund Sjælland rundt Nord om 
til Lynæs og derfra ind i Isefjords og Roskildefjords inderste 
Vige. I den berømte „Lejrekommissions« Arbejder havdes 
for visse Partier af Roskildefjord et Mønster at gaa efter ved 
denne Art af Arbejde, og jeg kan desuden ikke noksom 
fremhæve den fortrinlige Hjælp, Dr. C. G. Joh. Petersen 
ydede den geologiske Undersøgelse ved sit udmærkede Kjend- 
skab til de marine Molluskers Art og Levesæt. Desværre 
har det endnu ikke været muligt at faa Hjælp i tilnærmelsesvis 
saa stort Omfang fra botanisk Side, hvorfor en Mængde 
Spørgsmaal vedrørende navnlig Moserne maa henligge uløste. 
Dog skal jeg ikke undlade at nævne , at Hr. Bibliothekar 
Gand. mag. Elberling velvilligst har gjennemgaaet nogle 
Prøver af det marine AUuvium og bestemt de deri værende 

Levninger af Løvtræer (Eg, Hassel, Pil), hvad der har ydet 
mine Anskuelser om Saltvandsalluviet og derigjennem ogsaa 
om Stenalderens (d. v. s. Kjøkkenmøddingernes) geologiske 
Dannelsestid en væsentlig Støtte. Ved Undersøgelserne langs 
Sjællands Kyst viste det sig, at Havets Vandstand i en geo- 
logisk set ikke meget fjern Fortid havde været højere end 
nu. Allerede Forchhammer var opmærksom paa dette 
Faktum og opstillede en i øvrigt næppe længere holdbar 
Hævningstheori med Linien Nissumfjord — Nyborg som Syd- 
grænse for Hævningen. Som Udgangspunkt benyttede han 
„de hævede Havstokkes" Højde over „den øverste Tang- 
linie". — F. Johnstrup har i Afhandlingen „Om de geo- 
logiske Forhold i den nordligste Del af Vendsyssel" eftervist, 
at der i den angivne Landsdel forekommer hævede Gardium- 
lag med Maxim unshøjde af 34—36'. — 1 Undersøgelserne, 
som den før omtalte „Lejrekommission" (Jap. Steen- 
strup, J. G. Forchhammer, Worsaae) udførte i Aarene 1848 — 55, 
findes mange Exempler paa hævede Skallag i Nordsjælland 
omtalte. Paa Grund af Forholdene, navnlig fordi den arkæo- 
logiske Del af Undersøgelsen ved Opdagelsen og Tydningen 
af Kjøkken møddingerne traadte saa stærkt frem i For- 
grunden og bemægtigede sig en saa berettiget Del af Inter- 
essen, savnes dog nærmere Redegjørelser og specielt Højde- 
bestemmelser for de enkelte Lag, ligesom Skallagenes Udbredelse 
og Beskaffenhed vel i nogle af de vigtigste Hovedtræk ere 
angivne, men man havde ikke Lejlighed til at kaartlægge 
dem i det enkelte. 

Et meget væsentlig Hjælpemiddel til en saadan specia- 
liseret Kaartlægning haves i Generalstabens Maalebords- 
b lade i 1 : 20000, der tillade en ganske nøjagtig Orientering 
i Terrænet under Arbejdet i Marken, og lette Arbejdet ved 
at bestemme de hævede Skallags Højde» over Havet i en 
meget væsentlig Grad. Ved Undersøgelserne i Marken ere 
de enkelte Iagttagelser aflagte paa „Maalebordsbladene" med 




21 



vedtagne Signaturer og Farver og derfra er saa senere Salt- 
vandsalluviet overført paa Bladene „Helsingør" og „Hil- 
lerød" i 1: 100000. Da Saltvandsalluviet næsten overalt er 
overdækket af senere tilkomne Ferskvandsdannelser navnlig 
Tørv vilde et almindeligt geologisk Kaart over Overflade- 
dannelserne ikke give noget tydeligt Billede af Saltvands- 
alluviets Udbredelse, hvad der derimod kan faas af de om- 
talte Oversigtskaart „Helsingør & Hillerød". 

Det marine AUuvium i Nordsjælland staar altid i For- 
bindelse med de nuværende Kyststrækninger og Skallagene 
ere afsatte i Fjorde, som fra den daværende ydre Kystlinie, 
der i meget falder sammen med den nuværende, skøde sig 
ind i Landet. 

Medens der, hvad den nærmere Beskrivelse af disse 
gamle Fjorde angaar, kan henvises til selve Afhandlingen og 
hvad Beliggenheden angaar til de Afhandlingen ledsagende 
Kaart, saa kan følgende Hovedresultater af Detailunder- 
søgelserne her fremhæves. 

1. Forud for den nuværende Tid har der været en Periode, 
hvor Havet havde en højere Vandstand end nu. Denne 
Tid , hvori Havet spillede en stor og indgribende Rolle 
saavel i Beboernes Levesæt som i Nordsjællands Kon- 
figuration, kan for Kortheds Skyld benævnes den marine 
Periode. 

2. Der er meget Sandsynlighed for, at den nordligere Del 
af den omtalte. Landstrækning har hævet sig mere end 
den sydligere^). 

3. „Kjøkkenmøddingperioden" falder sammen med 
Slutningen af den marine Periode. Forsaavidt Kjøkken- 
møddingperioden (den ældre Stenalder) med Sikkerhed 
tør antages for at være Tidspunktet for Menneskets 



^) Denne Sætning, som blev udtalt i 1891, har ved de senere Aars 
Undersøgelser vundet fuld Bekræftelse. 

4. 



5. 



første Optræden her i Landet, er Mennesket altsaa 
først indvandret i Slutningen af den marine Periode. 
Hævningen har været helt afsluttet i Slutningen af Old- 
tiden, saa at Landet ved Middelalderens Begyndelse 
havde sin nuværende Kystform, dog at der tages Hensjn 
til de Forandringer, som Tilsanding og Bortskæren af 
Kysten navnlig ud mod Kattegat har frembragt. 
I den marine Periode afsattes paa Strækninger, hvor der 
nu er Ferskvand, Tørv eller tørt Land, marine Skallag; 
disse Skallags Plads ere angivne paa Kaartet. Betragter 
man Forholdene, hvorunder disse Skallag forekomme, 
finder man, at inderst inde i Fjorden, hvor Vandet har 
været meget opspædt (brakt) paa Grund af deri ud- 
strømmende Ferskvand, findes kun følgende Fauna i 
smaa og tyndskallede Exem piarer: 

Cardium edule 
Mytilus edulis 
Tellina haltica 
Hydrohia sp. 

Som Middeltal af Højdebestemmelserne af Skallagenes 
Overkant paa 26 forskjellige Steder fandtes -1- 9'. 

Paa dybere og saltere Vand findes en noget rigere 
Fauna. 

Cardium edule 

i større og mere vel ud- 
viklede Exemplarer. 



Fauna A 



Fauna B 



Mytilus edulis 
Tellina haltica 
Scrohicularia piperata 
Nassa retlculata 
Littorina littorea 

— rudis var, tenehrosa 
Hydrohia sp. 

Som Middeltal af 21 Bestemmelser af disse Skallags 
Højde fandtes + 7'. 

Fauna C 



Fauna D 



Endnu længere ude findes: 

Fauna B og desuden 

Ostrea edulis 

Cerithium reticulatum 

Rissoa memhranacea 

Littorina rudis 
— obtusata. 
Meget nær ved Fauna C staar 

Tapes aureus 
— pullastra 

Cardium exiguum 

Rissoa inconspicua 

og desuden hele Fauna C. 
Fauna C dg D kunne næppe skælnes fra hinanden ved 
Højdeforholdene alene, hvorimod C nok gaar længere ind i 
de gamle Fjorde end D og saaledes rimeligvis har kunnet 
taale lidt ferskere Vand. Middeltallet af 38 Bestemmelser af 
Skallagene, hvori Fanua C — D findes, er +5'- I ^^ tidligere 
Fjord, der er gaaet over fra tørt Land til Ferskvand, til 
Saltvand og paany til Ferskvand og tørt Land er det fuld- 
stændige (ideale Profil) i Fjordens dybeste Parti fra oven 

nedad 

Ferskvandslag (f. Ex. Tørv) 

Saltvandslag med Fauna A 

— — B 

— - C 

— — D 

— _ G 

— — B 

— _ A 
Ferskvandslag 
Diluvium. 

For at kunne faa en om end relativ Tidsbestemmelse 
for den marine Periode, maa man se hen til, hvilke Tids- 

inddelinger, der haves for Tidsrummet fra Istiden indtil Nu- 
tiden, indenfor hvilket Tidsrum den marine Periode ubestridelig 
falder. Her haves dels arkæologiske dels rent naturhistoriske 
Tidsinddelinger. 

Med Hensyn til Tidsbestemmelsen for den marine Periode 
ved Hjælp af arkæologiske Forhold er det af Vigtighed, 
at mange af de langs Roskildefjord fundne Kjøkkenmøddinger 
— blandt andre de bekjendte ved Havelse og Bilidt — ere 

■ 

beliggende paa Saltvandsalluvium , hvilket altsaa bekræfter 
den tidligere omtalte Sætning, at Kjøkkenmøddingperioden 
falder sammen med den marine Periodes sidste Afsnit, 
da de Strækninger, hvorpaa Kjøkkenmøddingerne ere aflejrede, 
medens Aflejringen skete, maa have været ovenfor Havets 
Niveau. Sænkningen (den marine Periodes Begyndelse), 
hvorved det salte Vand fik Adgang til Lavningerne langs 
Roskildefjord og de øvrige Strækninger i Nordsjælland og 
frembragte de tidligere omtalte nu udtørrede Sunde og Fjorde, 
har fundet Sted i et Tidsruni, der ligger forud for Menneskets 
første Optræden her i Landet, men længe efter Istiden. Vil 
man gjøre de ganske vist noget usikre, men dog ret sand- 
synlige Slutninger fra Aflejringernes Mægtighed til den Tid, 
der er medgaaet .til deres Dannelse, maa der være hengaaet 
mindst lige saa lang Tid fra den marine Periodes Begyndelse 
til Kjøkkenmøddingperiodens Begyndelse som fra Kjøkken- 
møddingperiodens Begyndelse til Nutiden. Jap. Steenstrup 
sætter 4 — 5000 Aar som Minimumsværdi for den Tid, der 
er hengaaet fra Kjøkkenmøddingperioden til vor Tid, og 
dette Tal er sikkert snarere for lavt anslaaet end for højt, 
saa at man med stor Sandsynlighed kan lægge den marine 
Periodes Begyndelse i det mindste 10,000 Aar forud for den 
nuværende Tid, men rimeligvis adskilligt mere. 

Med Hensyn til Tidsbestemmelsen for den marine Periode 
ved Hjælp af naturhistoriske Forhold er den Tids- 
inddeling af den postglaciale Tid, der er grundlagt ved 

Jap. Steenstrup's Undersøgelser af danske Tørvemoser 
af særdeles Vigtighed. Han har eftervist, at den postglaciale 
Tid kan inddeles i 5 fra hinanden skarpt skilte Tidsrum, der 
hver for sig maa antages at repræsentere bestenke klimatiske 
Forhold, hvis Virkninger paa Faunaen og i Særdeleshed paa 
Floraen giver sig til Kjende i Lagfølgen i Tørvemoserne. 
Lagfølgen i en fuldt udviklet Skovmose i Sjælland er som 
bekjendt følgende: 

Øverst 
Tørvelag med Rodstød og Grene af El, Mosepil og andre 

Planter fra den nuværende Periode, 
Egelag med Quercus sessiliflora, Birk, Hassel m. m. i Reglen 

aflejret i Tørvemos, 
Fyrrelag med Stammer, Rodstød, Grene og Kogler af Finus 
sylvestris. Mange Steder i Nordsjælland kan det ses, 
at Fyrrene have voxet ude i Mosen, som derfor ikke 
kan have været saa fugtig som baade før og senere. 
Tørvelag (i Reglen Mostørv) med Bævreasp, Populvs tre- 

mula m. m.,. 
Ferskvandsier i Bunden af Mosen med Polarplanter, ovenpaa 
Diluvium. 

Man kan nu stille det Spørgsmaal: Hvilken af disse 
Vegetationsperioder er samtidig med den marine Periode? 
Faunaen i Skallagene giver ikke fuldt tilstrækkelige Op- 
lysninger i denne Henseende, om end de vel udviklede 
Tapes- og Øster^lag pege hen paa en ikke ganske lav 
Temperatur i Havvandet og de mægtige sedimentære 
Lag, der ere aflejrede i den marine Periode utvivlsomt ere 
Beviser paa en stor Vandføring i Aaer og Bække altsaa paa 
rigelig Nedbør (fugtigt Klima). Derimod give Plante- 
levningerne under, i og over de hævede Skallag fra den 
marine Periode særdeles gode Oplysninger om til hvilket 
Afsnit, man bør henregne den marine Periode. 

Det vilde føre for vidt her at nævne de enkelte Lokali- 

teter, hvor der er gjort Fund, der have Betydning i denne 
Henseende, de vigtigste da kjendte ere anførte i D. 6. U. Nr. 2. 
Senere er der fremkommen flere andre Beviser baade fra 
Sjællands og Sverigs Kyster, saa at der er vunden ab- 
solut Sikkerhed for Rigtigheden af den i 1892 gjorte Tids- 
bestemmelse, i Følge hvilken jeg turde udtale, at: Den 
marine Periode var samtidig med Egeperioden eller 
rettere med den mellemste Del af dette Tidsrum, saalédes 
at Egperioden var begyndt, førend Sænkningen indtraadte, 
vedvarede, medens den fandt Sted, og endnu ikke var 
ophørt, da den Hævning var sluttet, der bragte de under 
Sænkningen i den marine Periode dannede Saltvandslag op 
over Havets Niveau. 

Egeperioden var altsaa begyndt, førend Sænkningen ind- 
traadte, og det kan endvidere af de i D. 6. U. Nr. 2 meddelte 
Oplysninger om Lejringsforholdene sluttes, at Fyrreskovens 
Tid var forbi, da den marine Periode sluttede, 
da der ingensomhelst Steder er fundet Fyrrelevninger oven- 
paa Saltvandsalluviet, men derimod meget hyppig alle senere 
Træsorter. I Skallagene er der heller ikke et eneste Sted 
fundet de saa let kjendelige Fyrrelevninger, hvorimod man, 
som anført, ofte træffer Eg og Birk i disse Lag. Under 
Skallagene findes der Egelag og demnder Fyrrelag. Man 
maa altsaa efter dette at dømme slutte, at Fyrren enten 
var helt uddød eller i alt Fald meget sjælden allerede 
ved den marine Periodes Begyndelse. Maaske har 
der dog hist og her ganske lokalt været enkelte Levninger 
af Fyrreskove, om hvilket der ogsaa angives at være historiske 
Efterretninger. 

Da Kjøkkenmøddingerne, som omtalt, bevisligt ere 
dannede henimod Slutningen af den marine Periode, maa 
altsaa pgsaa deres Dannelsestid henlægges til Egeperioden. 
Herpaa tyder ogsaa de talrige Knogler i Kjøkkenmøddingerne 
af Løvskovens Beboere Kronhjort, Raadyr og Vildsvin samt 

de i Kjøkkenmøddingen ved Mejlgaard af F. Sehested 
paaviste Trækul af Eg og Birk^). 

Denne vigtige Tidsbestemmelse, som jeg udtalte i 1891 
og om hvis Rigtighed jeg var bleven overbevist i 1889 ved 
Betragtning af Naturforholdene langs Nordsjællands Kyster, 
har senere vunden en afgjort Bekræftelse ved de i Danmark 
og Skaane fremkomne nye Oplysninger 2). Specielt bør 
nævnes, at de geologiske Forhold i Kjøbenhavns Frihavn, 
hvor der var en sjælden fortræffelig Lejlighed til at under- 
søge Lagene under det marine AUuvium, gav sikre Beviser 
i Hænde paa, at Egeperioden var begyndt inden Sænkningen 
og den paafølgende Hævning af Sjællands Kyster fandt Sted, 
da der paa Frihavnens Bund 20—25' under den nuværende 
Havflade fandtes mange Rester af en Egeskov, der havde 
voxet der paa Stedet inden Sænkningen, der indledede den 
marine Periode, fandt Sted. 



Medens Undersøgelserne i 1888 — 90 væsentlig gik ud paa 
at klare de geologiske Forhold langs Nordsjællands Kyst, 
blev Opmærksomheden i den følgende Tid ogsaa henvendt 
paa den indre Del af denne Landstrækning. Resultatet af 
disse Undersøgelser foreligger i: 

Danmarks geologiske Undersegeke Nr. 3. K. Rørdam: 
De geologiske Forhold i det nordostlige Sjælland. 
Beskrivelse til Kaartbladene „Helsingør** og „Hillerød". 

Med denne Afhandling fulgte de to geologiske Kortblade 
i 1 : 100000 „Helsingør« og „Hillerød«. Det er de første 



^) F. Sehested: Archæologiske Undersøgelser. Kbhvn. 1884. p. 159. 

^) Det bør nævnes, at den svenske Geolog De Geer allerede 1890 
(i „Om Skandinaviens NivåfQråndringar", Geologiska FQreningens i 
Stockholm Forhandlingar XIIBd. 1890 p. 110) havde anført Exempler 
paa Egelevning^r under marine Lag ved Sverigs Kyster. Jeg havde 
overset dette, da min Afhandling blev trykt i 1891. 



systematiske geologiske Kaart over Overfladedannelserne, der 
ere udkomne i Danmark. Før den Tid havde man ganske 
vist to geologiske Oversigtskaart over hele Danmark, nemlig de 
af Forchhammer paabegyndte og af Johnstrup fuldførte 
Kaart i 1:480000, som bleve prisbelønnede paa Pariser- 
udstillingen i 1878. Disse Kaart ere aldrig blevne publicerede, 
men existerer i et Antal haandkolorerede Exemplarer paa 
forskjellige Steder. Kun det ene af disse Kaart, nemlig det, 
der fremstiller de præglaciale Dannelsers Udbredelse, kan 
siges endnu at have Betydning, og repræsenterer ogsaa Re- 
sultatet af virkelige geologiske Undersøgelser i Marken, hvor- 
imod det andet Kaart, hvorpaa Diluviet og Alluviet ere af- 
lagte, næppe er Resultatet af noget geologisk Detailarbejde, 
men er sammenflikket væsentlig af de i „Amtsbeskrivelserne** 
indeholdte Oplysninger om Jordbundsforholdene, der ere 
samlede ad meget forskjellige Veje i ikke-geologisk Øje- 
med, og som derfor aldrig vil kunne give noget korrekt 
geologisk Billede af Naturforholdene. 

Det viste sig derfor umulig at lægge nogen forudgaaende 
Undersøgelse eller noget ældre Kaart til Grund for de ny 
geologiske Kaart, som jeg fik til Opgave at udarbejde, og 
. Foretagendet maatte derfor begyndes paa bar Grund. Som 
ved de før omtalte Undersøgelser over Saltvandsalluviet bleve 
ogsaa her Generalstabens Maalebordsblade det fortræffelige 
Grundlag, hvorpaa der arbejdedes. Udrustet med et Maale- 
bordsblad, et Sæt kulørte Blyanter, det „Orthske** Haand- 
bor, Hammer, Tornyster, Syreflaske, Klinometer og øvrigt 
geologisk Udstyr strejfer vedkommende Geolog rundt 8 — 10 
Timer daglig i det paagjældende Terræn. Paa Grundlag af 
et meget stort Antal Boringer, der foretages med Mellemrum 
paa c. 100 Alen og efterhaanden som man faar Øvelse og 
Kjendskab til den paagjældende Egns Karakter tillige i høj 
Grad vejledet af Jordoverfladens Udseende^ Plantevækstens 
Art og større og mindre Frodighed samt delvis ogsaa af 

Terrænforholdene kan man danne sig et nogenlunde paa- 
lideligt Billede af Jordlagenes Beskaffenhed under 
Mulden, og deres indbyrdes Begrænsning. Dette 
Billede bliver Stykke for Stykke paa Stedet overført paa 
Kaartet med Farver og Signaturer, og derved fremkommer 
altsaa et geologisk Kaart, der angiver de i Overfladen under 
Mulden værende Jordlags Beskaffenhed og Udbredelse. Det 
beror naturligvis i høj Grad paa vedkommende Geologs 
Øvelse, hvor meget der kan naas daglig og med hvor stor 
Nøjagtighed der arbejdes. I Almindelighed kan man ved 
Øvelse, og naar Terrænet ikke lægger altfor store Hindringer 
i Vejen eller frembyder Forhold, der kræve særlig Agt- 
paagivenhed, naa til at undersøge omtrent 400 Tdr. Land 
daglig eller c. 1 Kvadratmil om Maaneden. Efterat Kaart- 
arbejdet var udført, bleve Maalebordsbladene ad mekanisk 
Vej reducerede til Maalestokken 1 : 100000 og overført paa 
Bladene „Helsingør" og „Hillerød". Denne Strækning af 
Nordostsjælland omfatter næsten hele Frederiksborg Amt. 
Hele Landstrækningen udgjør omtrent 24 n Mil, hvori ogsaa 
er medregnet de talrige Indsøer. Blandt disse kan nævnes 
Arresø, Esromsø, Furesø, Sjælsø, Gurresø, Søndersø, Lyngbysø, 
Bagsværdsø, Buresø og Bastrupsø. 

I fordums Dage har Egnen været endnu langt rigere paa 
Søer og vandfyldte Lavninger, men dels ved Kunst dels ad 
naturlig Vej ved Tilgroning og Tilslemning ere en Mængde 
større og mindre Søer blevne til tørt Land. Endnu da 
Videnskabernes Selskabs Kaart „Den Nordøstlige Fierdedel af 
Siælland^ udkom 1768, fandtes der en Mængde vandfyldte 
Søer, som nu ere tørlagte. Foruden den c. 1100 Tdr. Land 
store udtørrede Søborgsø kan nævnes: Ebbeholtdam ved 
Tjæreby (Vest om Hillerød), AUerødsø ved Lillerød, Snostrupsø, 
Skænkelsø, Jørlundesø, Ølstøkkesø (Storesø), alle 4 S. O. for 
Frederikssund, endvidere Borupsø ved Knardrup i Nærheden 
af Søndersø. Alle disse Søers Vandflade have udgjort til- 

sammen c. 1500 Tdr. Land, som nu er tørt Land. Gaar 
man længere tilbage i Tiden, vil man kunne paavise Pladsen 
for langt flere og større Søer, om hvis tidligere Tilværelse 
Beboerne af vedkommende Egn have tabt al Erindring, 
men hvis Beliggenhed endnu kan paavises ad ' geologisk 
Vej. De højeste Punkter i det undersøgte Terræn findes 
Øst og Sydost for Birkerød. Saaledes er Maglebjerg i Bir- 
kerød Sogn 290', en anden Bakke lidt Nordost herfor 275', 
Sandbjerg i Søllerød Sogn 271', Højbjerg i Birkerød Sogn 
261'. Øst for Hillerød ligger Hyrdebakke 250' og Skanse- 
bakke 255'. Endelig findes Syd for Frederiksværk det be- 
kjendte Udsigtspunkt Maglehøj paa 226'. I Kaartblads Be- 
skrivelsen er meddelt et lille Oversigtskaart over Højde- 
forholdene i 1 : 250000. Paa dette Kaart er med Farvenuancer 
gjort Skjel mellem Højder paa 0-30', 30—60', 60—120', 
120 — 180', hvorimod de faa og smaa Partier over 180' ere 
gjengivne med en og samme Farve. Man faar af dette lille 
Kaart en let og paalidelig Oversigt over Nordsjællands Højde- 
forhold og ved Sammenligning mellem dette Oversigtskaart 
og Hovedkaartet (de geologiske Blade Hillerød & Helsingør) 
kan man danne sig en Dom over, hvilken Betydning Terræn- 
forholdene i det store og hele have paa Egnens geologiske 
Beskaffenhed. 

Alt hvad der kommer til Syne paa hele det undersøgte 
Terræn er dannet i en geologisk set sen Tid. Det er ude- 
lukkende Aflejringer fra Istiden (Diluvialdannelser) eller Lag, 
som senere ere opstaaede af Istidsaflejringer ved Omlejringer 
paa forskjellig Maade (AUuvialdannelser). Ingen Steder er 
det ældre præglaeiale Underlag for disse Aflejringer synligt, 
men paa Grundlag af en større Række artesiske Boringer, 
der ere trængte gjennem Diluvialdannelserne ned til det 
præglaciale Underlag, kan man med temmelig stor Sikkerhed 
fastslaa, at alle de løse Jordlag i Nordsjælland hvile paa et 
Kalkstenslag „Saltholmskalken". Kalkens Overflade 

ligger i hele Nordsjælland under Havets Niveau. Det højeste 
hidtil trufne Punkt paa Kalkens Overflade i Nordsjælland er 
ved Jægerspris, hvor Overfifaden er 40' under dgl. Vd., det 
dybeste er ved Krogerupgaard. Asminderød Sogn, hvor 
Kalkens Overflade er 201' under Havet. Saasnart man der- 
imod kommer Syd for Kaartgrænsen ind ad Kjøbenhavn til, 
bliver Forholdene anderledes og Kalken gaar højere til Vejrs. 

Nogen praktisk Anvendelse af Saltholmskalken i det 
undersøgte Teri*æn kan der derfor ikke være Tale om, der- 
imod har Kundskaben om dens Beliggenhed megen Betydning 
ogsaa i praktisk Henseende, da Kalkstenens øvre Lag i 
Reglen ere vandførende, idet de meget ofte ere knuste 
og søndersprængte i skarpkantede Brudstykker eller ere 
gjennemsatte af Revner paa Kryds og Tværs, der tillade 
Grundvandet fri Passage. I Almindelighed kan man i den 
her omhandlede Del af Sjælland gjøre Regning paa at træffe 
faststaaende Kalk 90—120' under Havets Overflade, 
men der kan lokalt være store Afvigelser fra denne Regel 
baade i den ene og i den anden Retning. 

Ovenpaa Saltholmskalken ere de forskjellige Jordlag aflej- 
rede, som have været Genstand for de geologiske Undersøgelser. 

Alle paa Kaartomraadet forekommende Jordarter henhøre 

til Kvartærformationen. Der er alt i alt funden følgende 

Jordarter : 

Moræneler 

Diluvialsand 

Diluvialler (lagdelt og stenfrit) 

Rullestensgrus 

Strandgrus og Strandsand 

Saltvandsier 

Ferskvandsgrus og Sand 

Ferskvandsier 

Myremalm 

Kildekalk 

Tørv 

Flyvesand 

Diluvialdannelserne indtage det største Fladerum paa 
Kaartoniraadet og have en Mægtighed op til 30(y. Diluviet 
danner overalt Underlaget for Alluvialdannelseme, hvis Mseg- 
tighed næppe noget Sted overskrider 60'. I Reglen har det 
ikke været særlig vanskeligt at trække Grænsen mellem disse 
Formationer, men for enkelte Jordlags Vedkommende er der 
dog en Usikkerhed til Stede. Saaledes kan det i de fleste 
Skovmoser mider Tørven forekommende Ferskvandsier 
med polare Plantelevninger med ligesaa stor Ret 
henregnes til den ene som til den anden Formation. Det 
samme maa siges om de Lag af Ferskvandsgrus, som 
forekomme i Bunden og langs Siderne af de større Åadale, 
og som sikkert nok ikke ere dannede, medens Aaeme havde 
deres nuværende ringe Vandføring, men maa henføres til et 
Tidspunkt meget nær op mod Isens Afsmeltningsperiode. 
For de øvrige Jordlågs Vedkommende give derimod saavel 
Lejringsforholdene som Jordarternes Beskaffenhed tilstrækkelig 
Momenter til, at man med Sikkerhed kan henføre dem til den 
ene eller anden Formation. 

Diluviets Lejringsforhold kan iagttages i en stor Mængde 
kunstige og naturlige Profiler i Mergelgrave og i Skrænterne 
langs Stranden, men da den præglaciale Undergrund ingen 
Steder er synlig i disse Profiler, ere de derfra hentede Op- 
lysninger ikke saa fuldstændige som de, der kunne faas ved 
de artesiske Boringer i det omhandlede Terræn. Det var 
derfor nødvendigt at faa samlet Efterretninger om saamange 
artesiske Boringer som mulig. Forholdene vare i den Hen- 
seende temmelig ugunstige specielt for Nordsjællands Ved- 
kommende. Grunden hertil var væsentlig den, at der ikke 
fra videnskabelig Side var foretaget nogetsomhelst, der kunde 
henlede Offentlighedens Opmærksomhed paa den almenvigtige 
Betydning, som den geologiske Behandling af Resultaterne 
fra de artesiske Boringer kunde faa *). I Afhandlingen Nr. 3 



*) Syd for Kaartomraadet i Egnen omkring Kjøbenhavn havde derimod 
Lederne af Boringerne, som Kjøbenhavns Kommune har anstillet, 

er der givet en Fortegnelse over de Boringer, jeg ad officiel 
Vej kunde faa noget at vide om, ligesom det ogsaa lykkedes 
mig ad privat Vej ved Henvendelse til forskjellige Boremestre, 
Ingeniører og andre at faa Underretning om flere i viden- 
skabelig Henseende værdifulde Boringer, som ellers vilde være 
gaaet tabt. Specielt maa i denne Henseende fremhæves, at 
Hr. Ingeniør Rump havde den Godhed at overgive mig et 
særdeles fyldigt Materiale af Boreprøver fra to af ham ledede 
Boringer (i 1891) ved Helsingør. Trods disse fra forskjelligt 
Hold samlede Efterretninger er der dog sikkert foretaget 
mange artesiske Boringer i det omhandlede Terræn, som jeg 
ikke har faaet Oplysninger om af de omtalte Grunde. For 
saa vidt mulig at undgaa lignende Forhold i Fremtiden ved 
Bearbejdelsen af de næste Kaartblade blev der i „Teknisk 
Forenings Tidsskrift** for 1893 indrykket en Aiiikel: „Om 
Jordboringer og deres Resultater, med særligt Hensyn til 
Jordbundsforholdene i det nordøstlige Sjælland", hvori Be- 
tydningen af den videnskabeUge Behandling af de artesiske 
Boreresultater blev fremhævet og der blev rettet en Opfor- 
dring til de Teknikere og andre, som foretage Boringer, om 
at indsende Resultaterne ^). I den følgende Tid viste det sig, 
at denne Opfordring ogsaa bar god Frugt, saa at der paa 
Grund af den er kommen mig flere værdifulde Boreresultater 
i Hænde, som ellers vilde være gaaede tabt. 

Åt dømme efter de foreliggende artesiske Boringer i 
Nordsjælland overskrider Diluviets Mægtighed i dette Terræn 
ingen Steder 300'. Saavel ved at betragte Boreprofilerne 
som ved at iagttage Forholdene paa forskjellige Steder, hvor 



indset dette og paa en meget efterlignelsesværdig Maade samlet alle 
Resultaterne fra Vandværksboringerne og overgivet dem til til Prof. 
Johnstrup, der dog ikke naaede at faa dem bearbejdede viden- 
skabeligt. 
^) Den Opfordring fremkom i den tekniske Forenings Tidsskrift og 
ikke i den geologiske Undersøgelses Skrifter, da det viste sig van- 
skeligt for mig at faa den frem i den Form, jeg ønskede. 

Danmarks geolo^ske Undersøgrelse. 3. R. Nr. 1. 3 

der er dybere naturlige og kunstige Nedskæringer, vil man 
finde, at Diluvialdannelsernes normale Lagfølge er: 
Yngre Moræneler. 
Diluvialsand med underordnede Lag af stenfrit Ler 

og pletvis smaa Gruslag. 
Ældre Moræneler. 

Det maa anses for afgjort, at Moræneleret er en Bund- 
moræne afsat af Indlandsisen, og det lagdelte Sand, der ad- 
skiller de to Bænke af Moræneler, maa være afsat af og i 
Vand, uden at det i Almindelighed kan afgjøres, om det er 
i fersk Vand eller i Havet, da Sandlagene kun rent und- 
tagelsesvis indeholde Forsteninger. Man ledes derfor for 
Nordsjællands Vedkommende nødvendigvis ind paa den An- 
skuelse, — der allerede tidligere er fremsat baade i Sverrig, 
Nordtyskland, Schweiz og flere andre Steder, — atderhar 
været to Istider adskilte ved en mellemliggende 
isfri Tid „Interglacialtiden", i hvilken der har kunnet 
afsætte sig lagdelte Sandmasser hyppig af en Mægtighed, 
der kan gaa op til 200' og som derfor sikkert har været af 
betydelig Længde. 

I Afhandlingen er der ført Beviser for, at Indlandsisens 
Bevægelse henover Nordsjælland under den første Istid var 
fra Nord mod Syd, hvorimod den under den anden Istid 
bevægede sig omtrent i Retningen fra S. O. mod N.V. Det 
er videre ved en Række „Stenoptællinger* eftervist, 
at den nedre Moræne indeholder i Gennemsnit 35% af 
Kridtformationens Stenarter (Kalk og Flint) og 49®/o Grund- 
fjeldstykker (Granit & Gneis), hvorimod den øvre Moræne 
indeholder 1 1 ^/o af Kridtformationens Sten og 81 ®/o Grund- 
fjeld. Stenoptællingeme ere anstillede paa Stenstykker paa 
2 — 10 mm. i Størrelse udslemmede af Moræneleret. 

Aarsagen til disse Forhold maa ligge i den forskjellig- 
artede Undergrund, hvorpaa de to Jordlag, — der ellers er 
hinanden saa nærstaaende, hvad Oprindelse og Beskafifenhed 

angaar, — ere aflejrede. Da Isen under den første Istid 
Nord fra bevægede sig ned over Sjælland, kunde den umid- 
delbart berøre den præglaciale Undergrund, der som omtalt 
overalt dannes af nyere Kridt hovedsagelig Saltholmskalk. 
Ved Isbevægelsen er der kommen Brudstykker af Kridtforma- 
tionens Stenai'ter (Kalk og Flint) op i Bundmorænen, og er 
der bleven knust i Stykker af alle mulige Størrelser og 
blandet med de af Bundmorænen Nord fra hidførte skandi- 
naviske Bjergarter. Da Morænen derimod under den anden 
Istid aflejredes, bestod Undergrunden af den første Moræne 
og af de i Interglacialtiden aflejrede Ler- og Sandlag. Kun 
undtagelsesvis kom Isen til at berøre Saltholmskalken direkte, 
paa de fleste Steder havde de nævnte Jordlag lagt sig som 
et beskyttende Dække over den faste Kalk. Det er derfor 
øjensynligt, at den nedre Moræne nødvendigvis maatte komme 
til at indeholde flere Kalkstene end den øvre! 

Foruden den relative Mængde af de forskjellige almin- 
delig udbredte Stenarter er der endnu et Punkt af Vigtighed, 
nemlig Bestemmelsen af det oprindelige Hjemsted for 
de løse Blokke. Forsøger man en saadan Hjemstedsbestem- 
melse, viser det sig, at der i det ældre Moræneler findes 
forskellige Stenarter specielt fra Kristianiafjordens Omegn, 
altsaa hidførte Nord fra, fcfruden en stor Mængde 
Blokke af Granit og Gneis, der ikke kunne henføres til noget 
snævert begrænset Hjemsted. I det yngre Moræneler findes 
derimod en hel Række forskellige Stenarter fra Finland, 
Aalandsøerne, Dalarne , Øland , Gulland o. a. St. kort sagt af 
baltisk Oprindelse. Denne forskellige Herkomst af 
Blokkene i den nedre og øvre Moræne er et Bevis paa Rig- 
tigheden af de før udtalte Retningsbestemmelser for Isbevæ- 
gelsen under den første og anden Istid. 

Foruden disse Studier af Blokkene i Morænerne er der 

i Afhandlingen gjort Rede for en Række kemiske og fysiske 

Undersøgelser vedrørende dels Moræneleret dels Diluvialsandet 

3* 

og Diluvialleret. Denne sidste Jordart det lagdelte stenfri 
Ler, der efter sit. Udseende kan benævnes stribet Ler, 
har en meget stor teknisk Betydning, da der paa 
Grundlag af dette Ler drives en betydelig Teglværks- 
industri i Nordsjælland. De vigtigste Teglværker, der 
drives paa denne Art Ler, ere Værkerne ved Hellebæk, 
Kvistgaard, Nivaa, Allerød, Bloustrød, Birkerød samt Dyrnæs 
Teglværk ved Jægerspris. Ved at studere de geologiske 
Kaart kan man erfare, hvilke andre Steder der i Nordsjælland 
findes Teglværksier og hvilken Udstrækning disse Lag have, 
foruden de hidtil benyttede Lerlag. Et endnu mere detail- 
leret Kendskab hertil kan faas, naar man vil studere Maale- 
bordsbladene , der ligge til Grund for de med Afhandlingen 
Nr. 3 følgende geologiske Kaartblade „Helsingør og Hillerød**. 
Næst efter Diluvialdannelserne spiller Fersk- 
•vandsalluviet den største Rolle indenfor Kaartomraadet. 
Disse Aflejringer ere opstaaede dels ad organisk dels ad 
uorganisk Vej. Man kan opstille følgende Række, hvori 
Mængden af uorganiske Stoffer tiltager fra oven nedad *). 

Levninger. 

Næsten kun Plantelevn. 

Diatomer mangle aldrig, 
andre Plantelevninger 
ere sparsomme. 

Hyppig findes Skaller af 
Mollusker , sjældnere 
Plantelevninger. 



1) o betegner, at det paagjældende Stof mangler; + at det findes; 
±, at det efter Omstændighederne kan være til Stede eller mangle. 

Til nærmere Belysning af disse Forhold er der i Af- 
handlingen meddelt en Del Analyser af typiske Prøver paa 
de paagjældende Stoffer. Tørven har en udstrakt Anvendelse 
til Brændmateriale, og navnlig i tidligere Tid har Tørve- 
handelen paa København været en vigtig Indtægtskilde for 
adskillige Egne indenfor Kaartomraadet. Kun undtagelsesvis 
og i meget ringe Udstrækning anvendes derimod de mere 
løse Lag i Moserne til Tørvestrøelse. Der er imidlertid 
ingen Tvivl om, at meget af den løse Mostørv i de nord- 
sjællandske Moser med Fordel lod sig anvende til Tørve- 
strøelse og Tørvemel. For direkte at vise dette blev der 
gjort en Del Forsøg med Tørv fra forskjellige Moser indenfor 
Kaartomraadet. Angaaende Forsøgenes nærmere Detailler 
kan henvises til selve Afhandlingen. Af Analyserne ser man, 
at Tørven er i Stand til at opsuge indtil 30Gange 
sin egen Vægt Vand, og at Opsugningsevnen i høj 
Grad er afhængig af Stoffets Findeling. Maximum 
af Opsugningsævne findes hos Prøver, der ved mekanisk 
Findeling har en Kornstørrelse af 0.6—2.0 mm. Selv om de 
med Vand mættede Prøver underkastes omtrent en Atmo- 
sfæres Tryk, indeholder de endnu 15 Gange saa meget Vand, 
som de selv veje. Da Halm kun kan opsuge 2.6 — 3 Gange 
sin Vægt Vand og en stor Del heraf igjen tabes ved Tryk, 
(f. Ex. ved Kreaturernes Trin), ser man, at Tørvestrøelse i 
passende findelt Tilstand i høj Grad overgaar Halm som 
Strøelse og tillige vil have mindre • Pengeværdi samt større 
Gødningsværdi. 

Næst efter Tørv er der et andet Stof nemlig Myre- 

» 

malm, der mulig vil kunne faa teknisk Betydning. 
Myremalmlag forekomme i mange Moselavninger indenfor 
Kaartomraadet. Deres Beliggenhed er angivet ved en 
Signatur {S d. v. s. Jernets gamle alkemistiske Betegnelse) paa 
de med Afhandlingen følgende geologiske Kaartblade. Lagenes 
Mægtighed varierer i Reglen mellem V2 og 1 Fod og 

overskrider næppe noget Sted 2 Fod. Udstrækningen er 
meget forskellig, men i ikke faa Tilfælde kan man forfølge det 
samme Myremalmlag over flere Tønder Land. Lagene ere 
i Reglen let tilgængelige, da de kun ere dækkede af 1 — 2' 
tørveagtig Muld. Det er maaske tvivlsomt, om det vil være 
lønnende at benytte de sjællandske Myremalme til Frem- 
stilling af Jern under de nuværende Forhold, — deres store 
Fosforsyreindhold vil vistnok i saa Fald snarere være til 
Fordel end til Skade, — men de vil sikkert mange Steder 
med Fordel kunne afsættes som Gasrensemasse til Gas- 
værkerne i København og Provinsbyerne, der nu maa hente 
dette Stof langvejsfra med ikke ringe Bekostning. 

Som Middeltal af 11 Analyser af nordsjællandsk Myre- 
malm fandt jeg, 

Jerntveilte (i^^g^a) = 56.34% 
Fosforsyre (PgOg) = 2.07^/0 



Af denne korte Redegjørelse for Afhandlingen om de 
geologiske Forhold i det nordlige Sjælland vil det formentlig 
fremgaa, at der foruden Hovedresultatet, som maa 
anses for at være det nærmere Kjendskab til Nord- 
sjællands Jordbundsforhold, ogsaa af de geologiske 
Undersøgelser, efterhaanden som de skride frem, vil frem- 
komme Resultater af ikke ringe teknisk Betydning. 
Jeg skal saaledes nævne Undersøgelserne af Kalk, Mergel, 
Teglværksler, Cementler, Støbesand, SlibesancJ, 
Tørv til Pressetørv, Tørvekul, Briketter og Tørvestrøelse, 
Okker, Myremalm og adskilligt andet. Samtidig vil den 
nærmere Kjendskab til Jordlagenes Lejringsforhold og Be- 
skaffenhed lette Udførelsen og Beregningen af alle større 
Jordarbejder ved Veje, Jernbaner, Vandværksanlæg og lignende 
Foretagender. Derimod vil der i Almindelighed ikke af Kaart 
udførte i 1 : 100000 kunne ventes direkte Nytte for den 

enkelte Jordbruger, da der dels kræves et vist Studium til 
at faa den rette Forstaaelse af de geologiske Kaart og Maale- 
stokken er for lille til at alle Detailler kunne tages med, og 
det netop er Detaillerne, det kommer .an paa for Landmanden, 
da Egnens almindelige geologiske Forhold næppe tør antages 
at ligge ham saa meget paa Hjærte, som den specielle Jord- 
bundsbeskaffenhed paa hans eget større eller mindre Jord- 
stykke. Vil man derfor udføre geologiske Kaart, som tillige 
skal have agronomisk Betydning, maa de derfor udføres 
i større Maalestok. Et saadant Arbejde foreligger i: 

Danmarks geologiske Undersegelse Nr. 5. K. Rørdam: 
Geologisk-agronomiske Undersøgelser ved Lyngby 
Landboskole og Brede Ladegaard. (Kbhvn. 1894). 

Dette Arbejde blev udført i April—Juni 1892 og bestaar 
af en sammenhængende Række detaillerede geologisk-agrono- 
miske Undersøgelser over en c. 200 Tdr. Land stor Strækning 
beliggende tæt Nord for Kongens Lyngby mellem Konge- 
vejen fra København til Hillerød og Sjtrandmølleaaen. 
Professor Johnstrup overdrog mig Ledelsen og Udførelsen 
af dette Arbejde, som, samtidig med at det udkom som Led 
af den geologiske Undersøgelses Publikationer, nød den Ære 
at blive trykt paany i det kgl. danske Landhushold- 
ningsselskabs Skrifter, hvorved det fik en kærkommen 
langt videre Udbredelse, end jeg ellers havde turdet haabe. 

Den egentlige Foranledning til Arbejdets Udførelse laa 
i et Ønske hos en af Præsidenterne for det kgl. danske 
Landhusholdningsselskab Hr. Kaptejn J. C. la Cour, For- 
stander for Lyngby Landboskole og Ejer af Brede Lade- 
gaard. Der mentes, at et saadant Arbejde vilde være af 
betydelig agronomisk Interesse, særlig til at belyse Jord- 
bundens Naturforhold. Den anden Side nemlig Jor- 
dernes forhaandenværende Kulturtilstand har jeg 
derimod betragtet som liggende udenfor Arbejdets Plan, da 

en saadan Undersøgelse maa foretages af en Kulturtekniker 
og praktisk Landmand. 

For at faa Terrænet undersøgt paa saa regelmæssig en 
Maade son> muligt, blev det ved to paa hinanden vinkelrette 
Systemer af Linjer delt i Kvadrater med en Side paa 200'. 
Det ene Linjesystem blev betegnet med Tal det andet med 
Bogstaver, saa at hvert Kvadrathjørne altsaa kan betegnes 
med et Tal og et Bogstav. Hvor Linjerne skar Veje, Grøfter, 
Diger etc, blev der nedrammet Pløkke, der efterhaanden 
som Arbejdet skred frem og vedkommende Strækning blev 
taget under Behandling, bleve erstattede af Landmaalerstokke, 
saa at Linierne bleve synligt og tydeligt udstukne i Marken. 

Som Grundlag for Linjelægningen tjente et i Forvejen 
paa almindelig Landmaalervis optaget Kaart over Egnen i 
1:2000. Paa dette Kaart blev Linienettet indridset, og det 
var nu muligt med tilstrækkelig Nøjagtighed at finde Pløk- 
kenes Plads, ved at gaa ud fra bestemte Terrængjenstande, 
Grøfter, Gærder, Markskjel o. s. v. 

I Kvadrathjørnerne blev der overalt foretaget Boringer, 
normalt til 6 Fods Dybde, undertiden dybere. Boringerne 
foretoges dels med 1 Tommes Sneglebor, dels med 4 
Tommers Skivebor, de sidste i hvert andet BorehuL Ved 
hver Skiveboring udtoges Prøver til Opbevaring og 
nærmere Undersøgelse af de gjennemborede Jordlag 
sædvanlig af: 

Madjorden J J^^^^ 

( Mulden under Pløjelaget 

Underlaget for Mulden 
Bundlaget i 6 Fods Dybde. 
Naar Lagenes Beskaflenhed gjorde det ønskeligt, blev 
der desuden taget Prøver i mellemliggende Dybder. 

Alle Boreresultaterne ere anførte i den med Afhand- 
lingen følgende Borejournal. Af Journalen kan Bore- 
profilet i hvert enkelt Borehul konstrueres ved at 

benytte Angivelserne om Lagenes Mægtighed og Beskaf- 
fenhed. 

Ved at sammenstille Boreprofiler fra Naboborehuller er 
man i Stand til at konstruere sammenhængende Pro- 
filer, d. V. s. lodrette Snit gjennem Jordlagene, der kunne 
give iøjnefaldende Billeder af Jordlagenes Variationer saavel 
med Hensyn til Mægtigheden som med Hensyn til Udstræk- 
ningen. Paa den ene af de med Afhandlingen følgende 
lithograferede Tavler findes 5 saadanne lodrette Snit gjennem 
Jordlagene i forskjellige Retninger. 

Ved en Række kemiske og fysiske Undersøgelser af ud- 
valgte Prøver af de forekommende Jordlag — især Ler, 
Sand, Tørv og Muldjord — ere de enkelte Jordarters Sam- 
mensætning og Beskaffenhed nærmere oplyst, og jeg har søgt 
at klare det ved Dyrkningen og Bearbejdningen direkte og 
indirekte frembragte Forandring i Jordens Beskaffenhed. Man 
vil tillige af disse Undersøgelser faa at vide, hvilke Stoffer 
der findes paa Marken, hvor dybt de ligge, og hvilken Ud- 
strækning de have. Af Kaartet, der følger med Afhandlingen, 
og af Borejournalen vil man kunne faa et detailleret 
Indblik i Jordbundsforholdene i det paagjældende 
Terræn, og man vil tillige paa anden Maade ogsaa kunne 
høste Nytte af dem. Saaledes vil man kunne læ^e Planer 
for fuldkomne Dræningsanlæg, da Kaartet er for- 
synet med Højdekurver; man vil af Boréjournalen paa For- 
haand kunne se, hvilke Lag Drænledningerne komme til at 
gaa igjennem og derved danne sig en begrundet Mening om 
Dræningens Nytte og Bekostningen ved Anlæget. Ved det 
nøje Kendskab, Kaartet og Boringerne give til Underlaget 
for Madjorden, vil man være i Stand til at foretage en 
rationel Inddeling af Jorden i Skifter, der have samme 
Jordbundsbeskaffenhed. -Det maa endvidere fremhæves, at 
det lykkedes ved at sammenstille en Række Iagttagelser af 
Grundvandets Højde paa det undersøgte Terræn og i 

Naboegnene at faa saa gode Momenter til at bestemme 
Vandtrækket i Jorden, at det var mulig for mig at udføre 
det i Afhandlingen p. 7 indtrykte Kaart over Grundvandets 
Højde. 

løvrigt maa det jo blive den praktiske Landmands Sag 
nærmere at anvende de givne Oplysninger til Forbedringer 
af Jordernes Kulturtilstand, Geologen kan blot under- 
søge og tydeliggøre Naturforholdene. 



Det senest udkomne Arbejde er den i Foraaret 1895 
udgivne: 

Danmarks geologiske Undersøgelse Nr. 7. Mindre Med- 
delelser I. Beretning om en geologisk Under- 
søgelse paa „Frænnemark** ved Svaneke paa Born- 
holm. 

Deri findes meddelt Resultaterne af en kortvarig geologisk 
Exkursion til Svaneke paa Bornholm, der efter Professor 
Johnstrups Opfordring blev foretaget i Slutningen af November 
1894. Kysten omkring Svaneke er en Skærgaard med en 
Mængde fremspringende Odder og indadgaaende Bugter. I 
de fleste Bugters inderste Vige findes en hyppig meget tydelig 
udpræget Strandvold, der afspærrer et indenforliggende lavere 
Parti, der paa Grund af Afspærringen er forsumpet og delvis 
tørvefyldt. Dette var ogsaa Tilfældet paa det nærmere 
undersøgte Sted paa Sognegrænsen mellem Ipsker og Sva- 
neke. Den tørve- og vandfyldte Lavning indenfor Strand- 
volden bærer Navnet „Holkemyre^. Bugten udenfor, hvori 
der endnu spores Levningerne af et stensat Bolværk, kaldes 
„Frænnehavn*'. Gaar man fra Frænnehavn opad Strand- 
bredden mod Vest, træffer man først den nuværende — den 
levende — Havstok, hvori Graniten paa mange Steder 
stikker renskyllet frem af det recente Strandgrus. Indtil 
omtrent 350 Fod fra Strandkanten hæver Kysten sig 

jævnt op til omtrent 10 Fod over Havet, men Vest for dette 
Punkt begynder den omtalte Strandvold at hæve sig med 
en mere brat Skraaning op til en Højde, der varierer mellem 
20 og 25 Fod over Havet. Indenfor denne Strandvold findes 
Lavningen Holkemyre (c. 15' over Havet), og herfra Vest paa 
gaar Terrænet jevnt op ad mod en Lynghede, der strækker 
sig til Svaneke — Nexø Landevej. Den karakteristiske let for- 
vitrende Svanekegranit danner i denne Hedestrækning 
Underlaget kun dækket af et tyndt Lag lyngbevokset For- 
vitringsgrus, hvori der er forsøgt Træplantning dog uden 
synderlig Held, saa at Strækningen endnu henligger i Ur-, 
tilstanden som Lynghede bestrøet med løse Sten og med en 
Mængde smaa opragende Kuller^ af faststaaende Granit. 

Den voldformige Strækning, der afspærrer Holkemyre 
fra Havet, er en typisk Strandvold, og efter alt hvad 
der foreligger, maa man med Sikkerhed antage, at den er 
dannet paa et Tidspunkt, da Havet stod c. 25' 
højere ved Bornholms Kyster end nu. 

Med Hensyn til Tidspunktet for Strandvoldens Dannelse 
kan de over og i Strandgruset indlejrede Kultur- 
levninger give gode Oplysninger. Hr. Kammerherre Amt- 
mand E. Vedel har først henledet den geologiske Under- 
søgelses Opmærksomhed paa hele dette Spørgsmaal og paa- 
vist, at der var Kulturlevninger fra Stenalderen indblandede 
i Strandvoldens forskjellige Lag. Der blev nu ved Gravning 
paa Stedet anstillet nærmere Undersøgelse af disse Forhold 
— i hvilke Undersøgelser Hr. Skolelærer Jørgensen i Ipsker 
deltog med stor Iver og Interesse — og herved viste det sig, 
at der i Strandvolden fandtes mange Levninger fra Sten- 
alderen, saasom ornamenterede Potteskaar, Flintfliser og 
Flækker, Brudstykker af slebne Stenredskaber, ildskørnede 
Sten samt forkullet Egetræ m. m. Om de nærmere Om- 
stændigheder ved disse Fund kan der henvises til selve Af- 
handlingen, her kan kun fremhæves Hovedresultatet: 

De i Strandvolden paa „Frænnemark** fundne 
Kullag og Flintfliser vise, at der paa et Tidspunkt, 
da Vandstanden i Østersøen var ca. 25' højere end 
nu, langs Bornholms Kyst færdedes en Befolkning, 
som benyttede tilhuggen og sleben Flint, forstod 
at brænde Lerkar og optændte Baal langs Kysten 
af de i Landet voxende Egetræer. 

Om endnu ikke offentliggjorde Arbejder vedrørende Sjæl- 
lands geologiske Undersøgelse kan nævnes, at de geologiske 
Kaartblade i 1 : 100000 „København« & „Roskilde« ere færdige 
til Udgivelse, og Bladene „Holbæk« & „Kallundborg** ogsaa 
bleve fuldførte i Sommeren 1895. I alt er der saaledes i 
Løbet af 7 Åar fuldført 6 geologiske Kaartblade i 1 : 100000. 
Paa disse Blade findes imidlertid større Strækninger, der ere 
bedækkede med Vand og derfor maa fraregnes i Landarealet, 
men paa den anden Side er der optaget betydelige Stræk-, 
ninger af Bladene „Nykjøbing", „Korsør«, „Sorø« og „Faxe«, 
saa at det samlede Landareal udgør omtrentlig 95 d Mil. 
Paa den omhandlede Landstrækning er der foruden Kaartene 
over den almindelige Jordbundsbeskaflenhed ogsaa optaget 
Kaart over Saltvandsalluviets Udbredelse i Lighed 
med de i D. G. U. Nr. 2 publicerede Kaart. Til nærmere Op- 
lysning af de geologiske Forhold er der foretaget, betydelige 
Indsamlinger af de forskjellige Ler-, Sand-, Kalk- og Kridtlag 
og af løse Sten. Der er tillige udført en stor Række fauni- 
stiske Bestemmelser af de i Saltvandsalluviet forekommende 
Skaldyr samt kemiske og mekaniske Undersøgelser af Jord- 
arterne. Over alle de i Marken og Laboratoriet forets^ne 
Undersøgelser er der ført nøjagtige Protokoller, hvorved der 
er fremkommen en let Oversigt over de talrige og forskjellig- 
artede Undersøgelser. 

Beretning 



om 



de i Vendsyssel foretagne geologiske Undersøgelser 
i Tidsifummet M 1889-M2U 1895. 

Af 
K. J. V. Steenstrup. 



De geologiske Undersøgelser i Vendsyssel paabegyndtes 
af mig i 1889 og ere siden da fortsatte i Forbindelse med 
de polyt. Ganditater H. Hjorth, V. Neuhaus, Å. Jessen og 
G. Rask og Kemikeren Gand. mag S. P. L. Sørensen. 

Der er derved undersøgt hvad der findes paa General- 
stabens Oversigtsblade i 1:100,000: Hirtshals, Skagen, Løkken, 
Frederikshavn, Læsø, og over Halvdelen af Bladet Hjørring. 

Da der i Vendsyssel findes store Strækninger, der bestaa 
af horizontalt lejrede alluviale og diluviale Lag, og det tilmed 
er den Del af Landet, hvor Hævningerne have spillet den 
største Rolle, er en Oversigt over store Dele af Terrainet af 
Vigtighed for at bedømme saavel Udstrækningen af de for- 
skjellige Lag som deres indbyrdes Forhold. Hertil haves i 
Generalstabens Maalebordsblade et fortrinligt Hjælpemiddel, 
men ogsaa kun et Hjælpemiddel ; thi ligefrem faar man intet 
Overblik, dertil er det umuligt med Øjnene at følge den enkelte 
Kurve over længere Strækninger. Den sædvanlige Maade at 
gøre de enkelte Kurver tydeligere paa, samtidig med at man 
antyder i hvilken Retning Terrainet stiger, er jo at give Kurve- 

mellemrummene Nuancer af samme Farve, saaledes at Nuan- 
cerne blive mørkere, jo mere Teirainet hæver sig. For imidler- 
tid at Billedet af Terrainet skal blive saa naturtro som muligt, 
er det nødvendigt at tage alle Kurver med; men derved 
vilde Farvenuancerne i et Terrain, der i Gennemsnit naar 
150 — 200 Fod, blive saa mange, at de næppe kunde tilveje- 
bringes og endnu mindre adskilles over længere Strækninger. 
For at komme over denne Vanskelighed anvender jeg 
Farvenuancer af 2 forskjellige Farverækker, 5 Nuancer af hver, 
og disse Farverækker lader jeg saa afvexle saa ofte, som 
Terrainhøjden fordrer det. De første 25 Fod ere saaledes 
markerede ved 5 Nuancer, der gaa fra lysegrønt gennem 
blaat til violet og de næste 25 Fod ved 5 Nuancer, der gaa 
fra lysegult gennem rødt til brunt. Saa igen en Række fra 
grønt til violet o. s. v. Derved opnaar jeg, at jeg faar Ter- 
rainet delt i forskelligt farvede Bælter paa 25 Fods eller for 
de større Højders Vedkommende paa 50 Fods Højdediflferens, 
saa at jeg paa denne Maade paa én Gang kan overse mange 
Kvadratmil, medens de enkelte Nuancer i hver Farverække 
dog ere saa skarpt adskilte, at jeg over milelange Stræk- 
ninger kan forfølge hver enkelt Kurvediflferens paa 5 eller 10 
Fod. Først derved har jeg naaet at faa det fulde Udbytte 
af Maalebordsbladenes Kurver, og da jo Terrainforholdene 
staa i den nøjeste Forbindelse med Jordbundsforholdene, er 
det indlysende, at et fuldt udtømmende Overblik over Terrain- 
forholdene i mange Tilfælde kan give vigtige Vink til Tyd- 
ningen eller Forstaaelsen af Jordbundsforholdene. Det er en 
Selvfølge, at disse Kaart paa Grund af deres Størrelse og 
Antal ikke kunne publiceres, men først ved deres Hjælp er 
det muligt at bedømme, hvilke Kurver der særlig have Be- 
tydning, og hvilke der derfor bør medtages paa de Kaart, 
der skulle publiceres i en mindre Maalestok. Det har saa- 
ledes vist sig, at alle 10 Fods Kurver bør og ogsaa kunne 
tages med indtil en Højde af 100 Fod paa eft Kaart i Maale- 

stokken 1: 100000; herover kunne, men det er ikke nød- 
vendigt, ogsaa 10 Fods Kurver medtages, men de vilde da 
som oftest komme saa tæt paa hinanden, at de kun ville 
virke som Terrainsignatur. Grunden til at 10 Fods Kurver 
kunne og ogsaa bør tages med til en Højde af 100 Fod er, 
at saa højt haves horizontalt aflejrede Lag. Indtil en Højde 
af c. 40 Fod ligger Saltvandsalluviet, og herover findes de 
horizontalt aflejrede Diluviallag; Zirphæalaget og det regel- 
mæssige, senglaci'ale Yoldialer til henholdsvis c. 70 og c. 100 Fod. 
Herover haves ikke større Partier af uforstyrrede sedimen- 
tære Lag, og de Mærker, der findes af en tidligere højere 
Vandstand, ere kun spredtliggende og faa. Da de fleste af 
Dannelserne i Vendsyssel ere meget sandede, og en Bestem- 
melse af hvad man faar op med Haandboret derfor ofte er van- 
skelig, byde Højdekurvekaartene et vigtigt Hjælpemiddel til 
Forstaaelsen , thi de vise med et Blik Terrainforholdene , og 
Terrainforholdene ere jo, som nævnt, afhængige af Jord- 
bundsforholdene. 

Ved tidligere Arbejder, navnlig ved Professor Johnstrups 
Universitetspro^ram for 1882, vare de diluviale Dannelser i 
Vendsyssel begyndt at blive bekendte, men hvad der af 
disse Dannelser i det nævnte Program studeredes, var dog 
kun det saakaldte Yoldialer. Denne Lerart spiller vel en vigtig 
Rolle i Vendsyssel, men den indtager dog den mindste Del 
af det diluviale Terrain. 

Professor Johnstrup omtaler 2 Former af Yoldialeret, 
nemlig uforstyrret og forstyrret, og antyder, at der vel 
findes andre Mergelarter i Vendsyssel; men paa Grund af 
deres Mangel paa Forsteninger tør han ikke udtale sig om 
de ere samtidige med, eller yngre end det nævnte Yoldialer. 

Af Professor Johnstrups Arbejder kan man ikke faa andet 
ud, om han end er forsigtig nok til ikke at sige det, at det 
uforstyrrede Yoldialer er det ældste Led af de diluviale Dan- 

nelser i Vendsyssel, og al saa dette, forstyrret af Is og Mo- 
rænemasser, er bleven til forstyrret Yoldialer. Uagtet han 
som nævnt antyder, at der findes andre lagdelte Lerarter i 
Vendsyssel, saa faar man dog hverken ved hans Skildring af 
Lønstrup Klinten eller anden Steds det Indtryk, at han skulde 
have set, at Forholdet mellem det uforstyrrede og forstyrrede 
Yoldialer er et ganske andet, end det han skildrer, og at 
ingen af disse Dannelser spiller den fremherskende Rolle, 
som man efter hans Fremstilling skulde tro/ 

Uagtet jeg er langt fra at mene at vi helt have udredet 
de diluviale Dannelser i Vendsyssel, i al Fald saa vidt man 
for Øjeblikket kan gjøre det, saa tror jeg dog nok, at det 
med ' Bestemthed kan siges, at det er saa langt fra, at det 
regelmæssige Yoldialer er et af de ældste Lag, at det tvært- 
imod er det yngste af de rent glaciale Lag, og at det af 
diluviale Lag kun dækkes af det af os paaviste Zirphæalag 
med en subarktisk Fauna, hvis Mollusker Professor Johnstrup 
vel havde set, men dels henførte til regelmæssigt Yoldialer, 
dels til Gardiumler. 

Det Billede, der for Øjeblikket kan udkastes af de dilu- 
viale Dannelser og deres Lejring i Vendsyssel, er omtrent 
følgende: 

Underlaget er utvivlsomt Skrivekridt, pletvis maaske 
nyere Kridt, men Kridtets nuværende Overflade er næppe 
den, der dannedes af Isen, thi ingen Steds i Vendsyssel, som 
fordvrigt over alt i Jylland, er det lykkedes mig, hvormeget 
jeg end i mange Aar har søgt derefter, at paavise Skur- 
striber paa faststaaende Stenarter, enten disse ere Skiive- 
kridt, nyere Kridt eller Molerets Stenarter. Overalt faar inan 
kun Indtrykket af stærke Udskylninger af Vandet, som i 
Grusgraven ved Skovbakken i Aalborg; eller Overfladen er 
stærkt forvitret; aldrig har jeg fundet en isskuret Overflade 
dækket af Moræne. 

De ældste diluviale Lag ere enten stærkt rullede Gruslag 
afvexlende med Sandlag, eller og'saa fine Sand- og Lerlag. I 
Gruslagene findes næsten altid stærkt rullede Brudstykker af en 
Bløddyrfauna, der nærmest minder om Cyprinalerets. De rullede 
Skalstumper ere navnlig: Cyprina islandica, Astarte borealis, 
Tellina baltica, Tellina calcarea, Saxicava rugosa, ÅpoiThais, 
Turitella, Zirphæa crispata, Mytilus edulis, Buccinum undatum, 
en Balanus, og mærkelig nok ofte Stykker af Oculina prolifera, 
der ellers kun er fundet i det forstyi-rede Yoldialer mellem 
Frederikshavn og Sæby. I Lønstrup Klinten er heri ogsaa 
fundet et rullet Benstykke af en Sæl (Phoca foetida). Mæg- 
tige fine Mergel- og Sandlag dække eller underlejre disse 
Gruslag og synes at være Ferskvandsdannelser , at dømme 
efter, at de ofte indeholde fine Rester af Mos og andre 
Planter, der mest lede Tanken hen paa rindende Ferskvand. 
I Gruslagene i Lønstrup Klinten findes endvidere Rullesten 
af en graa Lerart, indtil flere Kubikfod store, der, paa den 
Maade hvorpaa de forekomme sammen med andre store 
Rullesten og Gruslag, minde om Aflejringer i et Elvleje, og 
Lerrullestenene, der ikke kunne være førte langvejs fra, vidne 
om, at Underlaget i det mindste delvis har været det nævnte 
graa Ler. Hvorledes forøvrigt Overfladen af det Land har 
været beskaffent, hvori saadanne Vandløb ere gaaede, deraf 
er nu ethvert Spor forsvundet; thi hvad vi nu se som Land 
ere kun de nu stejltstaaende og sammenpressede Lag, der 
have aflejret sig paa de i sin Tid forsvundne Lag. 

Blandt Sandlagene i Lønstrup Klinten kunne nævnes 
Ravlagene, det er dels finere, dels grovere Sand, der ofte 
indeholde mindre og større Rullesten af Kridt og af graat 
Ler, rullede Pindestykker, Mosrester og mange Frø, men 
navnlig er man altid sikker paa at træffe mindre og større 
Ravstykker deri. Lagene kjendes let v,ed deres smaaprikkede 
og krusede Udseende. 

Som ovenfor nævnt indeholde Gruslagene i Lønstrup 

Klinten, og mange andre Steder, en Mængde rullede Skal- 
stumper af de ovennævnte Mollusker, men desforuden, hvad 
der er karakteristisk for dem, foruden norske Blokke mange 
baltiske Blokke og Blokke af Faxekalk, Saltholmskalk og 
Limsten, hvad der i Forbindelse med Skalstumperne peger 
paa, at Materialet er kommet Syd fra. 

Da mange af de diluviale Sand- og Lerlag i Vendsyssel 
ikke indeholde andre Forsteninger end Foraminiferer, indsaa 
jeg, at et Studium af disse Smaadyrs Skaller var nødvendigt, 
da de maaske kunne afgive Ledeforsteninger selv ved ganske 
smaa Boreprøver. Da der ingen her hjemme gav sig af med 
dette Studium, opfordrede jeg daværende Gand. polyt. V. Madsen, 
der i Vinteren 1891 — 92 opholdt sig ved Berlins Universitet, 
til at studere Foraminiferne, og hans Doktordisputats og 
senere Arbejder bære Vidne om, at Kjendskabet til Fora- 
miniferne er af stor Betydning for Studiet af de diluviale 
Dannelser. 

I diluviale Lerlag findes undertiden om end sjeldent 
Diatoméer, og da Diatoméerne ogsaa kunne give vigtige Op- 
lysninger om Dannelsen og Aflejringsmaaden af disse ellers 
forstenirigsløse Jordlag , indsaa jeg Nødvendigheden af at 
studere ogsaa dem. Heller ikke til Diatoméernes Undersøgelse 
havde vi nogen Specialist, og jeg begyndte da selv derpaa 
for i det mindste at drive det saa vidt, at jeg kunde bedømme, 
om Lagene vare Ferskvands-, Brakvands- eller Saltvands- 
aflejringer. Ved at se mig beskæftiget med disse Under- 
søgelser og vel ogsaa paavirket af mine Opmuntringer, bragtes 
Inspektør E. Østrup til at fortsætte Studiet af Diatoméerne, som 
han maaske ellers havde opgivet. Østrups nylig udkomne 
Arbejde om de østgrønlandske Diatoméer giver Haab om, at 
der her igen ligesom ved Foraminifererne er lykkedes mig at 
bidrage til at fremkalde en Specialist, der vil kunne yde de 
geologiske Undersøgelser en væsentlig Støtte. 

Det „forstyrrede Yoldialer" , som Professor Johnstrup 

vistnok med Rette mener er en Moræne, indeholder en Del 
knuste Skaller, der angive, at det Hav, hvori de levede, var 
koldt altsaa ligesom det Hav, hvori det senglaciale „regel- 
mæssige" Yoldialer er aflejret, et koldt Polarhav. Men fordi 
Forsteningerne omtrent ere de samme, følger deraf ikke, at 
det forstyrrede Yoldialer er opstaaet af det uforstyrrede. 
Å priori skulde dette ogsaa synes lidet troligt, thi hvor vilde 
det være muligt, at Dele af det uforstyrrede Yoldialer sam- 
tidig skulde kunne have holdt sig uforstyrret og ubedækket 
af Isen og dens Moræner, der jo maatte have været ganske 
i Nærheden. Det forstyrrede Yoldialer maa antages at være 
en Moræne fra den Is, der i en væsentlig Grad har bidraget 
til at sammenskrue Sand-, Ler- og Gruslagene til det kuperede 
Terrain, der fra Dronninglund til Frederikshavn, Taars og 
Tornby ved Hirshals danner det væsentligste Højdeparti i 
Vendsyssel. I Lavningerne imellem og omkring dette Højde- 
parti og de Højdepartier, der nu ere bortskyllede, er saa det 
senglaciale (uforstyirede) Yoldialer i en senere Tid aflejret. 
Grænserne af dette Hav ses flere Steder, dels sorii Terrasse- 
hak i Bakkerne, dels som horizontalt aflejrede Gruslag i 
Højder fra 150—200 Fod over Havet. 

Den „stenfri graa Mergel" med sparsomme, stærkt rul- 
lede Skalfragmenter, som Professor Johnstrup omtaler, og 
som han mener er opstaaet ved Slemning af Yoldialeret, er 
en Dannelse, der spiller en stor Rolle i Vendsyssel, og som 
slet ikke hører til Yoldialeret og endnu mindre er udvasket 
deraf, da det er en selvstændig Dannelse, der utvivlsomt er 
ældre end Yoldialeret og som slet ikke indeholder Yoldialerets 
Forsteninger. Uden at forstaa, hvad Professor Johnstrup 
mente med denne „stenfri, graa Mergel", da han ikke nævner 
den fra noget bestemt Sted, 'blev jeg opmærksom paa den i 
Skrænten N. for Løkken, senere fandt jeg den flere Steder i 
Skrænten og inde i Landet Nord og Vest for Hjørring. Det 
er en grovkornet, stenet, snart slet ikke, snart kun i ringe 

Grad lagdelt, svagl hærdnet, lerholdig Sand, der indeholder 
rullede Skalfragmenter, der minde om dem, der forekomme 
i de ovennævnte Gruslag. Jeg kaldte det foreløbig Morænesand. 
Senere fandt jeg i Mellem- og Sydvest- Vendsyssel en grov, 
graablaa, svagt lagdelt Mergel med faa, stærkt rullede Skal- 
fragmenter, der ligeledes stemme overens med Cyprinalerets 
Fauna. Denne Mergel kalde Landboerne Kvægmergel til 
Forskel fra Bakkemergelen eller Lermergelen. Da jeg først 
antog den for en ejendommelig Mergel, der var fremkommet 
ved Udvaskning af ældre Lag, kaldte jeg den Bassinmei'gel, 
da jeg først havde fundet den i det store Bassin ved Øster 
Vraa. Under dette Navn findes Prøverne i vore Samlinger. 

Over Morænesandet ligger det regelmæssige, uforstyrrede 
Yoldialer, og til Johnstrups Fremstilling deraf har jeg kun 
lidt at føje arigaaende Udbredelsen; thi hvad Forsteninger 
og sligt angaar, da var han heldigere den Gang end vi nu 
ere, thi kun yderst sjældent aabnes der nu en Mergelgrav i 
dette frugtbare Terrain, da næsten alt er merglet. Yoldialeret 
er aflejret i Mellemrummene mellem de af Isen sammen- 
skudte ældre Dannelser. Saaledes i et Bassin Syd og Vest 
for Hjøring, der igennem Lavningen ved Sindal staar i For- 
bindelse med et Parti der strækker sig op til Ugerby og Tver- 
sted. Et andet Parti findes ved Kvissel over „Bassinmergel** 
og diluviale Gruslag, hvilket f. Ex. ses i Mergelgraven i 
Kvissel By, hvor Yoldialeret er faststaaende og ikke en løs 
Blok, saaledes som Johnstrup anfører. Endelig er der endnu 
Yoldialer i to Bassiner Vest og Syd for Sæby ved Volstrup, 
Dybvad, Flauenskjold , og jeg har forfulgt det Syd paa til 
Gjeraa. Det strækker sig vistnok ogsaa mod Øst overtil Læsø. 

I Borgbakke og Raaholte Grusgrave ved Frederikshavn 
blev jeg i 1889 opmærksom paa et mærkeligt Skallag, der 
laa knust og sammentrykt under et mægtigt Grus- og Sten- 
lag. Skallerne vare : Trophon clathratus, Buccinum undatum, 
Littorina rudis, Lacuna divaricata, Trochus sp., Mya truncata, 

Saxicava rugosa, Tellina baltica, Tellina calcarea og Mytilus 
edulis. Desuden er der fundet et Ben af en Fugl (Pagonessa 
glacialis), foruden mange Hvalknogler. Denne Fauna er vidt 
forskellig saavel fra Yoldialerets sorn fra de alluviale Gar- 
diumlags. Den vil omtrent svare til Faunaen ved Finmarkens 
Kyster og minder meget om Skalbankerne ved Uddevalla. - 
Omtrent samtidig hermed meldte Gand. polyt. Hjorth mig, 
at han ved Ugerby og Tversted havde fundet en ejendommelig 
Fauna, som ligeledes hverken kunde henføres til Yoldialeret 
eller Øster-Gardiumslaget. I Forening med Dr. phil. Joh. Petersen 
undersøgte vi nu den af Hjorth fundne ny Dannelse og fandt, 
at den meget stemmede overens med Faunaen fra Raaholte. 
Den indeholder følgende Skaller: Trophon clathratus, Bucci- 
num undatum, Natica sp. , Cylichna sp., Littorina rudis, 
Lacuna divarica ta, Balanus, Mya truncata, Saxicava rugosa, 
Tellina baltica, Tellina calcarea, Mytilus edulis, Cyprina 
islandica og Zirphæa crispata, foruden Hvalknogler. — Paa 
Grund af den fremtrædende Rolle, Zirphæa crispata spiller, 
foreslog jeg at kalde denne Dannelse Zirphæa-laget , og da 
Dr. Petersen mente, at der intet kunde indvendes mod d^tte 
Navn, har det siden beholdt det, og ved Dr. Madsens Arbejde 
indførtes det i Literaturen. — Det er aabenbart en Kyst- 
dannelse, idet den bestaar af grusede og sandede Lag. Den 
strækker sig langs Kysten fra Tversted Aa til henimod Hirs- 
hals, og ind i Landet til henimod den gamle Herregaard 
Odden. Et interessant Profil paaviste Gand. Neuhaus ved 
Kjul Aaens Munding: her ses i en Mergelgrav Yoldialeret 
blottet og fra dets Overflade gaa en Række Borerør af Zir- 
phæa crispata 1 til 2 Fod ned i Leret. Hullerne ere ud- 
fyldte med Sand og de tomme Skaller sidde paa deres Plads 
c. 1 Tomme fra Bunden af Hullet. Det interessante er nu, 
at Hullerne ere omtrent saa dybe som Dyrenes Aanderør 
kunne naa, altsaa har vi her endnu den selvsamme gamle 
Overflade af Leret, der i hin fjerne Tid dannede Havbunden, 

og som altsaa ikke er forandret eller afslidt en eneste Fod 
i den lange Tid, der siden er forløbet, uagtet de Forandringer, 
den har været udsat for: først medens den var Havbund, 
derpaa under Hævningen og nu under det lange Tidsrum, 
den har været hævet over Vandfladen. Mergelen er kun 
dækket af c. 1 Fod Muld. — Da man ikke godt kan tænke 
sig, at der skulde have været fast Is i Nærheden siden Zir- 
phæalaget aflejredes, maa de Presninger, dets Lag ved Skeens 
Møllebæk ses at have været udsatte for, tilskrives et lokalt 
Tryk, der maaske kan være frembragt ved Sænkninger i 
Overfladen, eller maaske ogsaa ved Drivis. 

Zirphæalaget er det sidste Afsnit af de diluviale Lag, vi 
have kunnet paavise. 

De alluviale Dannelser, saavel Ferskvands- som Saltvands- 
Ijag spille en stor Rolle i Vendsyssel og indtage store Arealer; jeg 
skal dog i denne Oversigt kun minde om, at hele Nordspidsen 
indtil Linien Tversted — Frederikshavn hører dertil, foruden 
den store Lavning, der gaar fra Vesterhavet til Limfjorden, 
og hvori den store Vildmose er beliggende. Dette sidstnævnte 
Parti er endnu ikke helt undersøgt, navnlig er det nødvendigt, 
at Vildmosen undersøges i Forbindelse med en Botaniker. 
Jeg skal derfor kun anføre, at Gand. mag. Sørensen her har 
arbejdet i halvtredje Sommer og derved vundet flere smukke 
Resultater. Han har saaledes vist, at Vildmosen i det mindste 
for en Del er dannet siden Jernalderens Begyndelse, idet 
han har paavist , at Gravhøje og Bopladser fra- denne Tid 
ere fundne under Mosen. Ligeledes har han paavist den 
Sænkning, der fandt Sted før Landets sidste Hævning, idet 
han under Cardium- og Østerslag flere Steder har paavist 
Tørv. I denne nedre Tørv er Fyr det fremherskende Træ, 
medens Birk og El ere overvejende i den øvre Tørv. Et 
praktisk Resultat gave ogsaa disse hans Undersøgelser, i det 
han paa Vrensted Præstegaards Mark under et betydeligt 

Cardiumlerlag paaviste et Lag Tørv med Fyrrestammer. 
Præstegaarden maatte før den Tid kjøbe sine Tørv, nu har 
den selv Tørv nok. 

Den nordlige Trekant frembyder en særlig Interesse, og 
da jeg selv har været med til at undersøge den, skal jeg 
omtale den lidt nøjere. 

Skagens Odde er en ejendommelig Fremtoning. Oprin- 
delig har jo den gamle Kyst gaaet fra Frederikshavn til Hirs- 
hals, og uvilkaarligen spørger man sig selv, hvorledes er det 
da gaaet til, at denne ejendommelige, nu henimod 5 Mil 
lange „Havstok" har kunnet danne sig og stadig strække sig 
længere og længere ud, lodret paa Kysten? For at besvare 
dette Spørgsmaal, maa man studere dens geologiske Bygning 
nøjere, og navnlig studere det ovenfor beskrevne Højdekaart. 
— Ser man bort fra Klitterne, der, som jeg har vist i min 
Afhandling „Om Klitternes Vandring", egentlig ikke i det 
hele taget har mere med Terrainforholdene at gjøre end 
f. Ex. de opkastede Grøfterande har med Markens Overflade 
i det hele taget, da ser man, at der er to Højdepunkter, 
hvortil alle Havstokke og mellemliggende Lavninger — Rim- 
mer og Dopper, som de kaldes paa Stedet — slutte sig, og 
som tilsammen danne Odden. Den ene er den, hvorpaa 
Raabjerg Mile ligger, og som har en Højde af c. 60 Fod, og 
den anden den, hvorpaa Lyngshede ligger, og som kun naar 
op til c. 40 Fod. Imellem disse er den nu udtørrede Gaardbosø, 
hvis Bund tidligere laa under Havfladen, og som tid- 
ligere var en Lavning i Havbunden. Ved Landets Hævning 
maa Banken ved Raabjerg Mile efterhaanden være kommet 
saa nær til Overfladen, at der, støttende sig til den og Fast- 
landet, kunde danne sig et Revlesystem, og et saadant ser 
man ogsaa at begynde ved Dvergetved og i en Bue, som paa 
en Del kaldes Tversted Rimmer, at gaa uden om Gaardbosø, 
indtil det afbrydes af Kysten ved Tversted Plantage. Det er 
paa dette Rimmesystem, der indtil en sen Tid var utilgængeligt 

paa Grund af Maastrup- og Trymoser, at det Blæsbjerg 
ligger, der med et godt Blik for Terrainforholdene er skildret 
i »Bondekrigen". Det er dette Revlesystem, der, idet det 
kom helt fri af Kysten, har udviklet sig til de interessante 
Havstokdannelser, vi nu se blottede i Kysten mellem Skiveren 
og GL Skagen, og hvorover Marvtørvlagene ses. At det er 
Havstokdannelser, der ere foregaaede under ganske lignende 
Forhold som i Nutiden, ses af de Skaller af Bløddyr, der 
ligge i de blottede Gruslag. Disse Havstokdannelser er det, der 
giver Anledning til Dannelsen af de bekjendte Grussletter, 
som f. Ex. „Raabjerg Stene", og om hvis Dannelse der i sin 
Tid var en Strid mellem Etatsraad Steenstrup og Etatsraad 
Juel, idet den førstnævnte paastod, at Grussletterne ikke 
strakte sig ind under Martørvdopperne og altsaa kun hid- 
rørte fra, at Strandstenene bleve tilbage, naar Sandet blæstes 
bort. Den sidstnævnte mente derimod, at Grussletterne vare 
Havstokdannelser. Etatsraad Juel har vel i Hovedsagen Ret, 
omend Havstokkene undertiden kunne være saa stenfattige, 
at 'hele Sandlag kunne blæse bort uden at efterlade mere 
end et enkelt tyndt Stenlag. I Lavningerne mellem de hæ- 
vede Havstokke dannedes saa i sin Tid den Tørv, som senere 
ved Bedækning med Flyvesand blev til den bekendte Mar- 
tørv. Ogsaa denne Tørv er af ikke gammel Oprindelse, thi 
under den, paa Strandsandet, har jeg fundet Stensager fra 
Stenalderen, ja vistnok fra den yngre Stenalder. Et interes- 
sant Profil under Martørven paaviste Cand. Hjorth i 1889. 
Martørven hviler overalt paa Strandsand, og ikke Spor af 
Forsteninger var hidtil paavist i Sandet, hvorpaa den ligger, 
først adskillige Fod derunder fandtes Skaller i Grus- og Ler- 
lag. Da faldt hans Øjne en Dag ved en heldig Belysning paa 
nogle ejendommelige svagt bruntfarvede Figurer i det løse 
Sand, der forøvrigt paa Kryds og Tværs var gennemtrængt 
af Planterødder fra den tidligere Moses Bund og ved nøjere 
Eftersyn fandt han saa, at disse Figurer hidrørte fra for- 

svundne Gardiumskaller. Mosen havde altsaa hvilet paa et 
Sandlag, aldeles fyldt med Cardier, men disses Skaller havde 
det fra Mosen nedtrængende Vand opløst, og kun lidt Humus 
var blevet tilbage. Heraf fik man altsaa den interessante 
Oplysning, at i det Mindste paa dette Sted havde der mellem 
Havstokkene kunnet udvikle sig en fjordlignende Fauna; thi 
et saa udpræget rent Gardiumlag kan vel ikke tænkes dannet 
ved en aaben Vesterhavsstrand. 

Det nævnte Rimmesystem, der oprindelig støttede sig til 
Banken ved Raabjerg Mile, antog, idet det under Hævningen 
stadig mere og mere fjernede sig fra Fastlandet, Karakteren 
af en Havstokdannelse, i hvis Sammensætning Grus og Smaa- 
sten og indtil haandstore Sten mere og mere fik Overvægten, 
indtil den nu yderst ude ved Grenens Spids bestaar af den 
ene stenede Havstok ved Siden af den anden. Disse stenede 
Havstokke afgive de eneste Gruslag, der findes paa den 
sandede, henimod 5 Mil lange Spids. Da Skagensbanen i 
sin Tid anlagdes, fik jeg fra Ingeniørerne Forespørgsel, om 
der fandtes Grus til Ballast, og jeg kunde da kun henvise 
dem til Havstokkene ved Skagens gamle Fyrtaam. Det 
„Ral" kunne vi ikke bruge, det kan ikke pakke, var Svaret. 
Hertil kunde jeg kun bemærke, at kunde de ikke bruge det, 
var der intet andet at gjøre end at søge at faa Grus fra 
Statsbanernes Grusgrav ved Frederikshavn. For at faa Vished 
udsattes der en høj Præmie for Paavisningen af en Grusgrav 
N. for Statsbanernes, men selvfølgelig uden Resultat, og til 
Forsøg aabnedes saa en Grav paa Havstokken ved Skagens 
gamle Fyr, og det viste sig nu, at Havstokstenenes ejendom- 
melig elliptiske, flade Form fortrinlig dækkede over det mellem- 
liggende Sand. Over Halvdelen af Skagensbanen blev saa 
ballastet herfra. 

En Følge af, at Havstokkene svinge uden om Gaardbosø 
og om Banken ved Raabjerg Mile er, at Dopperne ogsaa 
svinge i dette Revlesystem fra SO.— NV. til V. — 0. Deraf 

kommer det, at Martørven, uagtet den i Stranden ses hele 
Vejen fra Skiveren til langt N. for Kandestedeme, og altsaa 
skulde synes at ligge i et Bassin, der omtrent fulgte Kystens 
Retning, dog alligevel ligger i trugformede Lavninger mere 
og mindre lodret derpaa. Et ejendommeligt Fænomen frem- 
kommer herved, understøttet af det Forhold, at Havet skærer 
ind og blotter Martørven og det underliggende Sand, og at 
Kysten vender mod den stormende NV.-Vind. Tørven er jo 
nemlig oprindelig aflejret i Lavningerne, der som nævnt i 
Hovedsagen gaa i Retningen V.— 0. Efter at Tørvedannelsen 
var ophørt og Moserne dækkede af Flyvesand, skred Havet 
som sagt ind, og nu blæste Sandet bort, ikke alene Flyve- 
sandet, men ogsaa Strandsandet i Rimmeme, medens Sandet 
under Dopperne blev tilbage beskyttet af Martørven. Følgen 
heraf er, at nu rage Martørvdopperne op over Sand- og Sten- 
sletterne, altsaa er det nu det højeste som før var det laveste, 
saa atTerrainet minder om Havet, hvor der det ene Øjeblik 
er en Bølgedal, er der strax efter en Bølgebakke og omvendt. 
Da den ovennævnte mindre Banke Syd for Gaardbo Sø 
ved Lyngshede blev hævet op mod Overfladen og gjorde sig 
gældende, udviklede der sig her et andet Rimme- og Doppe- 
system, hvis ene Ende ligeledes støttede sig til Fastlandet, 
lidt N. for Frederikshavn, og den anden støttende sig til den 
nævnte Banke. Det er her Jerup og Raabjerg Moser fmdes, 
og det er her, at Rimme- og Doppesystemet har udviklet 
sig i sin smukkeste og ejendommeligste Skikkelse. — Det 
vilde føre ud over denne Oversigt af vore Arbejder her at 
gaa nærmere ind paa Dannelsen af disse mærkelige Overflade- 
forhold, hvilket heller ikke kunde gjøres forstaaeligt uden 
Kaart og Fotografier; jeg skal kun bemærke, at de ere Pro- 
duktet af en Samvirken af Landets Hævning og Tilvæxt, 
Planternes (specielt Sandplanternes) Indgriben, og Flyvesandet. 
Kun ved en saadan fælles Samarbejden, medens snart den 
ene, snart den anden af disse Faktorer har Overvægten, kan 

man forklare sig, hvorledes Rlmmerne og Dopperne, der vel 
overalt ere Rimmer og Dopper, det vil sige Rygge med 
mellemliggende Lavninger, dog kunne have en saa væsentlig 
forskellig Karakter paa de forskellige Steder. At mene, at 
de ere Revler som de, der dannes ude i Havet, eller Hav- 
stokke som de, der dannes ved Kysten, saaledes som fremsat 
af henholdsvis Pastor Deichmann Branth og Etatsraad Steen- 
strup, gaar ikke an, thi Revlerne ere kun et paa Stedet 
konstant Fænomen ude i Vandet, men de holde sig i en 
bestemt Afstand fra Land og forsvinde naar Landet lægger 
til, og Havstokdannelsen forsiaar heller ikke til Forklaring 
deraf; thi hvor findes Havstokke med 3-— 4 Fod høje, stejle, 
næsten lodrette Wægge? Saadanne kunne kun dannes ved 
Flyvesandets og Sandplantemes Medvirkning. 

Beretning 



om 



de paa Fyn foretagne geologiske UndersAgelser 
i Tidsrummet Miy 1889 -Miy 1895. 



Af 
Viotor Madsen. 



X* or at faa et paalideligt Grundlag for de senere Under- 
søgelser bleve ogsaa paa Fyn de første Aar nærmest an- 
vendte til at bestemme Størrelsen af Landets Hævning og til 
Kaartlægningen af de tørlagte Sunde og Bugter med de til- 
grænsende højere liggende Strækninger. Saaledes blev i 
Aarene 1889 og 1890 hele Nordkysten fra Nyborg til Middel- 
fart undersøgt af daværende Docent N. V. U s sin g med 
Assistenterne daværende stud. polyt. Chr. Lunding og 
daværende stud. polyt. A. Jessen. Det følgende Aar blev 
der ikke arbejdet paa Fyn. 1892 sattes daværende Assistent, 
cand. polyt. V. M a d s e n i Spidsen for den fynske Afde- 
ling, der nu fik til Opgave efterhaanden at fuldføre Under- 
søgelsen af de enkelte Kaartblade, saa at disse kunde 
udgives. 

Paa Kaartbladet Hindsholm, hvor de tørlagte Sunde og 
Bugter spille en betydelig Rolle, var Undersøgelsen ført længst 
frem. Det var derfor det naturligste først at søge at fuldføre 
Undersøgelsen af dette Kaartblad, hvis fynske Del den Gang 

næsten var færdig undersøgt, hvorimod der endnu ikke var 
begyndt paa Sydenden af Samsø, der ogsaa hører til dette 
Kaartblad. Arbejderne begyndtes derfor i Foraaret 1892 
paa sidstnævnte Sted og førtes i Løbet af Sommeren videre 
over hele Samsø med de tilhørende mindre Øer samt Helgenæs 
og fortsattes ogsaa paa Fyn, saaledes at Undersøgelsen af 
det hele Terræn paa Kaartbladene Hindsholm og Samsø var 
fuldført ved Udgangen af Sommeren 1892. Assistenterne 
vare cand. polyt. A. Jessen og daværende stud. polyt. 
H. Helms. 

I Foraaret 1893 fortsattes Docent Ussings Undersøgelser 
paa Kaartbladet Bogense, hvis fynske Terræn det lykkedes 
at gøre færdigt i Løbet af denne Sommer. Assistenterne 
vare daværende stud. polyt. H. Helms og K.Westrup. 

I Løbet af Sommeren 1894 undersøgtes den nordlige 
Tredjedel af Kaartbladet Nyborg. Assistentere vare cand. 
polyt. C. Ottesen og A. Wesche. 

Skønt Hovedform aalet for de foretagne Arbejder var at 
tilvejebringe et geologisk Kaart over Overfladens forskellige 
Dannelser, lykkedes det dog ogsaa ved disse Undersøgelser 
at skaffe værdifulde Bidrag til vort Kendskab til Danmarks 
Undergrund. Det ligger i Sagens Natur, at det vilde være for- 
bundet med store Vanskeligheder og Bekostninger at foretage 
en systematisk Undersøgelse af Undergrunden i et Land som 
Danmark, hvor den ofte er dækket af over Hundrede Fod 
løse Jordlag, bestaaende af Ler, Sand og Grus, som man i 
saa Fald maatte grave eller bore sig igennem; og med de 
Midler, som Danmarks geologiske Undersøgelse for Tiden 
raader over, vilde det være umuligt at foretage en saadan. 
Den er udelukkende henvist til de Steder, hvor Undergrunden 
træder frem for Dagens Lys i de naturlige Gennemsnit af 
Jordlagene, som stadig fremkomme ved Havets Virksomhed 
i Klinterne ved vore Kyster, og til de tilfældige Oplysninger, 
der skaffes til Veje ved Boringer efter Vand, ved Gravningen 

af Brønde og i Teglværksgravene samt ved Anlæget af Jern- 
baner, Veje og Havne. Det er derfor af stor Vigtighed, at 
saa mange af disse Oplysninger som mulig samles. Men 
dette kan kun ske ved Befolkningens Hjælp og skønt denne 
mange Steder Kar fattet den store Betydning, som denne 
Sag har, og der mange Steder fra, og ikke mindst fra vore 
Jernbaneingeniører, Entreprenører og Brøndborings-Firmaer, 
indsendes en Mængde Oplysninger til Danmarks geologiske 
Undersøgelse, gaar der dog desværre daglig en stor Mængde 
tabt, som vilde have megen Betydning for Kendskabet til 
Danmarks Jordbundsforhold. 

Det er lykkedes at paavise, at Undergrunden i Nyborgs 
Omegn hører til Kridtsystemet. Ved Kerteminde og Odense 
har man ved Boringer fundet, at der under Overfladens løse 
Jordlag forekommer en ejendommelig graa Lerart af betydelig 
Mægtighed, hvis Alder endnu ikke er afgjort med Sikkerhed. 
Der er Rimelighed for, at den er eocæn, og er dette Tilfældet, 
vil det have meget stor Interesse, idet man i hele Skandi- 
navien og Nordtyskland hidtil kun har truffet faststaaende 
eocæne Dannelser paa en lille Plet i Vestre Gasværk ved 
Kjøbenhavn. Spørgsmaalet maa afgøres ved Hjælp . af de 
Forsteninger, der forekomme i det graa Ler, men af disse 
har man hidtil ulykkeligvis kun fundet faa og ikke tilstrække- 
lige til at afgøre Alderen med Sikkerhed. Ved Odense har 
man fundet Kridtsystemet under det graa Ler; man kan saa- 
ledes dog med fuld Sikkerhed sige, at Leret ikke kan være 
ældre end dette. 

Paa Æbelø og i det nordvestlige Fyn bestaar Under- 
grunden af tertiære Dannelser. Det samme gælder om Helge- 
næs og vistnok Samsø. Paa dette sidste Sted kendes Under- 
grunden dog kun fra nogle faa Boringer, hvis Resultater 
desværre ikke tilstede nogen absolut sikker Tydning. Blandt 
disse tertiære Dannelser findes der rimeligvis saavel Aflej- 
ringer af miocæn som af oligocæn Alder, men her er endnu 

meget tilbage at udforske. Ogsaa dette Spørgsmaal maa af- 
gøres ved Hjælp af Forsteningerne, som desværre kun fore- 
komme sparsomt, men dog nogle Steder i al Fald i tilstræk- 
kelig Mængde til, at man maa kunne afgøre Alderen med 
Sikkerhed, naar de underkastes en ny Undersøgelse og 
navnlig sammenlignes med Forsteningerne i de nordtyske 
tertiære Aflejringer, hvis Alder er ganske godt kendt. Under- 
laget for de tertiære Aflejringer kendes ikke paa Fyn. Der- 
imod har man ved Fredericia ved en dyb Boring fundet, at 
de tertiære Aflejringer hvile paa Kridtsystemet, og man tør 
vel deraf slutte, at det samme maa være Tilfældet i det 
nordvestlige Fyn. For Tertiærsystemet anvendtes tidligere 
ofte Navnet „Brunkulformationen", idet der mange Steder i 
Tyskland og ogsaa enkelte Steder i Danmark er fundet 
Brunkullag i disse Aflejringer. Paa Fyn ere saadanne Brun- 
kullag, hidtil ikke blevne fundne, ihvorvel man nu og da kan 
træfife enkelte Stykker Brunkul. Selv om man hnidlertid i 
Fremtiden skulde være saa heldig at træfife paa Brunkullag 
her, ville de dog næppe faa stor praktisk Betydning, idet 
det har vist sig, at de Brunkullag, som man har fundet i 
Jylland (navnlig i Omegnen af Silkeborg), ikke kunne anvendes 
til Brændsel, idet de smuldre hen, naar de henligge udsatte 
for Luftens Paavirkning. De have heller ikke nogen stor 
Brændværdi, idet de indeholde megen Aske og Fugtighed. 

De ældre af Overfladens løse Jordlag ere overalt i Dan- 
mark afsatte i Istiden. Landisen, der udbredte sig, først som 
Gletschere eller Isbræer, og senere som en sammenhængende 
Ismasse fra de norske og svenske Bjergtoppe over hele Nord- 
europa, i Rusland forbi Moskov og over Polen til Karpatherne, 
i Tyskland til Bohmen og Harzen, over hele Holland og en 
Del af Belgien samt over de britiske Øer Nord for Themsen, 
slæbte under sig og i sig de Jordmasser, der i Aartusinder 
havde dannet sig ved Forvitring af Undergrunden, rodede 
dem sammen og blandede dem med Stumper af de faste 

Klipper, som den løsrey paa sin Vej," og aflejrede dem endelig 
som de saakaldte „Moræneaflejringer", hvis Kendetegn er, at 
deres Bestanddele ere usorterede, saa at man Side om Side 
finder i dem støn-e og mindre Sten, Grus, Sand og fine Ler- 
partikler uden nogensomhelst Orden. Ere Lerpai-tiklerne til 
Stede i saa stor Mængde, at den hele Masse er at føle paa 
som Ler, har vi „Moræneler*, er den sandet at føle paa, hax 
vi „Morænesand" og er endelig Gruset det overvejende, har 
vi „Moræn^rus". 

Sammen med Landisen dannede der sig af dens Smelte- 
vand større og mindre Vandstrømme, de saakaldte „Glet- 
scherelve" eller „Hvidaaer", der banede sig Vej, hvor de 
kunde, ovenpaa den, i den og under den, og senere, naar 
de havde naaet dens Grænser, foran den. Hvor de traf 
paa Moræneaflejringerne, udskyllede de disse og førte deres 
Bestanddele med sig og, efterhaanden som deres Strøm- 
hastighed blev mindre:, aflejrede de dem atter, først Gruset, 
saa Sandet og tilsidst Lerpartikleme som lagdelte Grus-, Sand- 
og Leraflejringer, de saakaldte „Gletscherelv- Aflejringer", 
„Hvidaa- Aflejringer" eller „fluvio-glaciale Aflejringer". 

De Aflejringer, der direkte eller indirekte skyldes Isen, 
kunne saaledes deles i to Grupper: Moræneaflejringerne og 
de fluvio-glaciale Aflejringer. I det undersøgte Terræn op- 
træde de omtrent i lige stor Udstrækning og Mægtighed, 
naar man betragter den hele Masse af de løse Jordlag. I 
Overfladen optræde heldigvis Moræneaflejringerne i Form af 
Moræneler over den langt overvejende Del af de undersøgte 
Strækninger; det er den vigtigste af de her forekommende 
Overfladedannelser. 

Moræneleret forekommer som en stenet, federe eller 
magrere Lerart, hvis Fai-ve foroven, hvor Luften og Overflade- 
vandet har indvirket paa det, er rødgul eller gul; dybere 
nede, hvor Luften og Overfladevandet ikke er trængt ned, 
er det i Reglen blaaligt. Af Naturen er det kalkholdigt i 

større eller mindre Grad, kun foroven, hvor Kalken i Tidens 
Løb er bleven vadsket ud, er det kalkfrit. Hvor det danner 
Over-fladen, er Jorden frugtbar og vel skikket til Agerbrug. 

Overfladens Moræneler er over hele det undersøgte 
Terræn afsat i Slutningen af Istiden, da Landisen som en 
uhyre Isbræ trængte frem igennem Østersøen og udbredte 
sig over de danske Øer, Østkysten af Jydland og Nordkysten 
af Tyskland. 

At Isen virkelig i Slutningen af Istiden trængte frem til 
os ad denne Vej, fremgaar af, at man overalt i det øverste 
Moræneler i de her omhandlede Egne finder Stene af Granit- 
arter og Porfyrarter, der ere faststaaende paa Østkysten af 
Ångermanland, paa Ålandsoerne, i Småland eller paa Øster- 
søens Bund. De dybere liggende Morænelerlag ere for en 
Dels Vedkommende blevne hidbragte paa tidligere Tidspunkter 
af Istiden, hvor Isen kom til os fra Norge, idet de indeholde 
karakteristiske Stene fra det sydlige Norge, navnlig fra Om- 
egnen af Kristiania Fjord. Men hvorledes Isens Bevægelse 
og Udbredelse har været til de forskellige Tider, er endnu 
langt fra opklaret. Her er atter en smuk Opgave at løse 
for Danmarks geologiske Undersøgelse. 

Moræneleret anvendes mange Steder i Teglværker, hvor 
man ikke har Adgang til bedre Materiale. Ogsaa ved Byg- 
ningen af Huse anvendes det mange Steder til Ysagge 
og Gulv. Kalkholdigt Moræneler har stor Anvendelse som 
Mergel. 

Fluvio-glaciale Aflejringer træffes overalt mellem de for- 
skellige Morænelag. I det her omtalte Terræn indtage de 
heldigvis ikke store Dele af Overfladen. Hvor de gaa i Dagen 
i betydelig Mægtighed, danne de ufrugtbart Land, som f. Ex. 
paa de jydske Heder. Højlandet paa Helgenæs og i den 
nordlige Del af Samsø er dannet af fluvio-glacialt Sand 
dækket af et tyndt Lag af Morænegrus. Det er lette Jorder, 
der først sent ere tagne i Brug og endnu delvis ere uopdyrkede. 

Danmarks geologiske Undersøgelse. 3. R. Nr. 1. 5 

Ogsaa i det nordvestlige Fyn dannes Overfladen hist og her 
af saadanne Aflejringer. . I Terrænet mellem Ullerslev og 
Langeskov Stationer (paa Banelinien mellem Nyborg og 
Odense) og Odense Fjord har fluvio-glacialt Sand en ikke 
ringe Udbredelse. Det forekommer som flade Sanddrag, der 
ere afsatte af Gletscherelvene foran Isranden under Isens Af- 
smeltning, og man kan ved Hjælp af dem nøje følge, hvor 
disse gamle Elve have haft deres Løb og ført Smeltevandet 
fra Landisen i nordvestlig Retning ud i Havet. 

Undertiden danne de fluvio-glaciale Sand- og Gruslag 
smalle, stejle, bugtede Bakkedrag, de saakaldte Aase. De 
ere afsatte i de Lejer, som Gletscherelvene skare sig i eller 
under Landisen, efterhaanden som de strømmede frem, og 
angive saaledes Steder, hvor fordum Gletscherelvene havde 
deres Løb. De smukkeste Aase i det undersøgte Terræn 
findes Sydvest og Sydøst for Bogense samt Syd for Odense. 

Fluvio-glacialt Grus og Sand anvendes i stor Udstrækning 
til Vejmateriale. Hvor det er tilstrækkeligt kalkholdigt, an- 
vendes det undertiden som Sandmergel. Ogsaa ved Mose- 
kulturer har det i den senere Tid faaet en Del Anvendelse. 
De herhen hørende Lerlag ere i Reglen et fortrinligt Tegl- 
værksmateriale og anvendes som saadant mangfoldige Steder. 

De yngste af de løse Jordlag ere afsatte efter Istiden 
dels i Vandløb, Søer og Moser og dels i Havet. Efterhaanden 
som Landisen smeltede bort, indvandrede der en arktisk 
Flora bestaaende af Polar-Pil, Dverg-Birk, nætaaret Pil, 
Rypelyng o. s. v. , en Flora , som nu kun træffes langt mod 
Nord eller paa de høje Bjerge. Levninger, saasom Blade, 
Grene m. m. af disse Planter træflfes ikke sjeldent i de Ler- 
lag, der danne Underlaget for Tørven i Moserne, og levere 
saaledes et af de mange Beviser for, at der virkelig en Gang 
har været én Istid. I Tørven findes Levninger af de Floraer, 
der, efterhaanden som Klimaet blev mildere, indvandrede og 
erstattede hverandre, først en Flora, hovedsagelig bestaaende 

af Bævreasp og Birk, derefter en Flora navnlig af Fyr, saa 
en Flora, hvis vigtigste Repræsentant Egen var, og tilsidst 
en Flora, hovedsagelig bestaaende af Bøg og El. Række- 
følgen : Rypelyngzonen (i Leret under Tørven), Bævreaspzonen, 
Fyrrezonen, Egezonen [og Bøgezonen] (i Tørven) er bleven 
paavist ved mere detaillerede Moseundersøgelser, der ere 
blevne foretagne hist og her over hele det undersøgte Terræn. 
Saadanne Moseundersøgelser have saaledes stor Betydning 
for Spørgsmaalet om, hvorledes vor Dyre- og Planteverden 
i Tidens Løb er indvandret og har udviklet sig, og det vilde 
være meget at ønske, at de kunde foretages i større Ud- 
strækning, end det hidtil har været muligt. 

Da Isen afsmeltede, laa de her omtalte Dele af Dan- 
mark højere end nu. Saltvandsaflejringer med en højnordisk 
Fauna, afsatte under Isens Afsmeltning eller efter denne, 
medens Klimaet endnu var arktisk og Landet endnu var be- 
voxet med den arktiske Floras Planter, kunne saaledes 
ikke paavises i de her omtalte Egne og ere heller ikke blevne 
fundne. Der indtraadte derefter en Sænkning (i Fyrreperioden?), 
som naaede sit Maximum under Egeperioden, hvorefter Landet 
atter begyndte at hæve sig, hvilken sidste Hævning endnu 
næppe er afsluttet for de her omtalte Egnes Vedkonuiiende. 
Beviser for Sænkningen ere fundne mangfoldige Steder ved 
de foretagne Undersøgelser. De sikreste ere enkelte Fund 
af Træstubbe staaende i Moræneler i Havbunden, men i 
samme Retning pege de talrige Tørvemoser (med Levninger 
af Bævreasp, Fyr og Eg i Tørven) paa Havbunden, eller 
dækkede af senere tørlagte Saltvandsaflejringer, der ere 
fundne ved Fyns Nordkyst og ved Samsø. De dybe, bugtede 
Render i Odense Fjord o. fl. Steder tydes bedst som gamle 
Aalejer fra den Tid, da Landet laa højere end nu; Renden 
i Odense Fjord, der er en Fortsættelse af Odense Aa, er i al 
Fald ikke dannet under de nuværende Naturforhold, idet Aflej- 
ringen af Dynd foregaar hurtigere i den end ved Siden af den. 

Under Sænkningens Maxinmni dannede Havet adskillige 
Steder langt dybere Indskæringer i Fyns Nord kyst end 
nu. Knudshoved-Halvøen ved Nyborg, der næsten udeluk- 
kende bestaar af Strandgrus, var den Gang endnu ikke 
dannet. Det samme gælder om den lave Tange, der nu for- 
binder Samsøs Nordland med Sydlandet, saa at Samsø den 
Gang var opløst i flere Øer og langt mere indskaaret end 
nu. Ogsaa Helgenæs var den Gang en 0. De Aflejringer, 
der paa denne Tid afsattes i Fjorde og Bugter, bleve delvis 
tørlagte ved den paafølgende Hævning og kunne bekvemt 
undersøges mangfoldige Steder. De udgøres af Grus, Sand, 
Ler og Dynd og indeholde en Fauna, der ved Forekomsten 
af Hjertemuslingen, Blaamuslingen, Strandsneglen o. fl. meget" 
ligner den Fauna, som nu for Tiden findes ved disse Kyster, 
men dog adskiller sig fra denne ved, at Østersen fandtes 
langt almindeligere end nu for Tiden, samt ved Forekomsten 
af flere Muslinger af Tapes-Slægten o. a. , som nu ere 
uddøde i disse Farvande og have trukket sig mod Nord ud 
mod det aabne Hav, tildels helt ud af .de danske Have. 
Disse Former angive saaledes, at det aabne Hav den Gang 
maa have haft friere Adgang end nu til disse Egne, hvilket 
stemmer med, at hele Danmark under Sænkningen laa lavere 
end iiu og de nordlige Egne lavest. 

Den paafølgende Hævning, der begyndte i Egeperioden 
og som endnu næppe er afsluttet, beregnes i Almindelighed 
saaledes, at man fra den Højde, hvortil de ældre Havstokke 
naa op, trækker den Højde hvortil Havet nu kaster Tang, 
Sand og Grus op. Paa denne Maade faa man, at Hævningen 
paa Samsø har naaet en Størrelse af 6 — 9 Fod, ved Nyborg 
af 1—2 Fod, paa Hindsholmen af 3—4 Fod og i det nordr 
vestlige Fyn af c. 1 Fod. 

